title: Raimo Andersson

text: Andersson oli yksi keskeisiä hahmoja United Brotherhoodissa, mutta hänen toimintaansa oli viime aikoina kohdistunut syvää tyytymättömyyttä ja jopa vihaa. Vankilan kirjastossa työskennelleen Anderssonin oli nähty pitävän yhteyttä KRP:n poliisien kanssa ja poistuvan näiden seurassa vankilasta useampia kertoja. Tapaamiset liittyivät tiettävästi Anderssonin ja hänen kolmen rikoskumppaninsa murhaaman ruotsinturkkilaisen Volkan Ünsalin ruumiin etsintöihin. Andersson istui elinkautista tuomiota Ünsalin murhasta. Murha tapahtui lokakuussa 2003 Vuosaaressa, eikä ruumista ole tähän päivään mennessä löydetty. Helsingin hovioikeus hylkäsi syksyllä 2017 Anderssonin hakemuksen päästä ehdonalaiseen vapauteen.


title: Raimo Andersson

text: Andersson löydettiin huhtikuussa 2018 surmattuna vaimonsa kotitalosta Vantaalta. Andersson oli lomalla vankilasta. Poliisit ottivat paikalta kiinni kolme henkilöä, joita epäillään osalliseksi henkirikokseen. Paikalla oli tiettävästi ollut myös neljäs mies, joka ehti paeta. Hänet saatiin kuitenkin myöhemmin kiinni. Epäilty on Veli Matti Huohvanainen (s. 1969), joka oli päässyt vapaaksi vankilasta vuonna 2015 istuttuaan elinkautista kolmen miehen murhasta, törkeästä vapaudenriistosta ja panttivangin ottamisesta. Yhtenä surman tutkintalinjana on United Brotherhood -jengin sisäinen välienselvittely ja kosto, ja tekoa tutkitaan murhana.


title: Erna Berger

text: Erna Berger (19. lokakuuta 1900 Dresden – 14. kesäkuuta 1990 Essen, Saksa) oli saksalainen oopperalaulaja ja näyttelijä.


title: Erna Berger

text: Dresdenissä syntynyt Berger vietti osan lapsuuttaan Intiassa ja Etelä-Afrikassa. Hänestä tuli yksi 1930-luvun tunnetuimmista lyyrisistä koloratuurisopraanoista. Hänen tunnetuimpia laulajaroolejaan olivat oopperoissa "La Traviata", "Taikahuilu", "Rigoletto", "La Bohème" ja "Ryöstö seraljista". Hän oli mukana useissa elokuvaproduktioissa joko lauluosuuksia sisältävissä näyttelijänrooleissa tai lauluosuuksien ääninäyttelijänä.


title: Samooja

text: Samooja on muun muassa seuraavien henkilöiden sukunimi:


title: Hangman (elokuva)

text: Hangman on 2017 ensi-iltansa saanut, Johnny Martinin ohjaama rikoselokuva. Elokuvan pääosia näyttelee Al Pacino, Karl Urban, Joe Anderson, Sarah Shahi ja Brittany Snow. Elokuva esitettiin Yhdysvalloissa 22. joulukuuta, 2017. Suomessa Hangmania ei vielä ole esitetty. Elokuva kertoo kahdesta poliisista ja toimittajasta, jotka yrittävät saada kiinni sarjamurhaajaa, jolla on sangen kieroutunut käsitys lasten hirsipuu-pelistä.


title: Hangman (elokuva)

text: Karl Urban on poliisi, jonka vaimo murhattiin vuosi sitten kylmäverisesti, ja murhaajaa ei vieläkään ole saatu kiinni. Hän saa ratkaistavakseen nuoren naisen murhan, jossa uhri on pahoinpidelty ja sen jälkeen hirtetty. Mukaan liittyy toimittaja Christi Davies (Brittany Snow) ja eläkkeelle jäänyt poliisi Ray Archer (Al Pachino). Ensimmäinen epäilty on uhrin tyttöystävä, jonka syyttömyys kuitenkin selviää. Rikospaikka on hyvin verinen ja käy ilmi, että veren seasta löytyy vierasta DNA:ta, joka ei kuulu uhrille. Laboratoriossa selviää, että DNA on entisen rikollisen David Greenin. Kolmikko matkaa kirkkoon, jossa Davidin uskotaan elävän nykyään. Kun he ovat alttarilla, yhtäkkiä katosta tippuu toinen hirtetty ruumis, jolla on sikamaski päällään. Ray kaatuu ja satuttaa selkänsä, jonka vuoksi epäilty pääsee pakenemaan. Poliisin saapuessa paikalle, David Green saapuu myös. Hän kertoo, että viikko sitten joku hyökkäsi hänen kimppuunsa ja varasti verta hänestä.


title: Hangman (elokuva)

text: Pian alkaa ilmestyä uusia ruumiita ja jokaiseen on kirjoitettu kirjain. Poliisit yrittävät epätoivoisesti murhaaja, joka on askeleen edellä, kun 24 tunnin päästä löytyy taas uusi ruumis.


title: Sophia Dorothea (Preussi)

text: Sophie Dorothea von Braunschweig-Lüneburg (1687–1757) oli englantilainen prinsessa, josta tuli Fredrik Vilhelm I:n puolisona Preussin kuningatar.


title: Sophia Dorothea (Preussi)

text: Sofia Dorothea oli Ison-Britannian kuninkaan Yrjö I:n ja Sophia Dorothean ainoa tytär. Hänen molemmat vanhempansa kuuluivat Hannover-sukuun.


title: Sophia Dorothea (Preussi)

text: Hän meni naimisiin kruununprinssi Fredrik Vilhelmin kanssa vuonna 1706. He saivat neljätoista lasta, joista viisi kuoli aivan nuorina. Lapsista Fredrik ("Friedrich") nousi myöhemmin Preussin valtaistuimelle Fredrik II:na ja Loviisa Ulriika ("Luise Ulrike") Ruotsin valtaistuimelle kuningas Aadolf Fredrikin puolisona. Yksi lapsista, prinsessa Anna Amalia, oli säveltäjä.


title: Sophia Dorothea (Preussi)

text: Sophia Dorothea pyrki pitämään hyviä suhteita Englannin kuningashuoneeseen, ja järjestämään veljensä Yrjö II:n lasten avioliitot omien perheenjäsentensä kanssa, mutta Fredrik Vilhelm piti tällaista toimintaa maanpetturuutena.


title: Sophia Dorothea (Preussi)

text: Sophia Dorothea eli 16 vuotta pitempään kuin miehensä, ja hänestä tuli ylpeä ja rakastettu kuningataräiti poikansa Fredrik II Suuren hallituskaudella.


title: Electric Touch

text: Electric Touch on venäläisen pop-laulaja Sergei Lazarevin kolmas studioalbumi, joka julkaistiin 16. lokakuuta 2010.


title: Arvi Suvanto

text: Arvi Aulis Suvanto (3. tammikuuta 1934 Nuijamaa – 2. toukokuuta 2017 Hanko) oli Hangon pitkäaikainen kaupunginjohtaja, joka toimi koko työuransa Hangon kaupungin palveluksessa.


title: Arvi Suvanto

text: Arvi Suvannon vanhemmat olivat Paavo Jalmari Suvanto ja Saima Siviä Pönkkä. Hänen puolisonsa vuodesta 1953 oli Svea Marianne Tötterman. Suvanto tuli ylioppilaaksi 1966 ja valmistui oikeustieteen kandidaatiksi 1970. Hän toimi Hangon kaupunginsihteerinä 1970–1973 ja kaupunginlakimiehenä 1973–1975. Hangon kaupunginjohtajaksi hänet nimitettiin vuonna 1975. Suvanto hoiti tehtävää aina vuoteen 1997 asti eli yli kaksikymmentä vuotta.


title: USS Baltimore (C-3)

text: USS Baltimore (runkonumero C-3) oli Yhdysvaltain laivaston vuonna 1888 vesille laskettu panssarikansiristeilijä.


title: USS Baltimore (C-3)

text: Aluksen tilaus vahvistettiin 3. elokuuta 1886 annetulla lailla ja se tilattiin William Cramp and Sons Ship and Engine Building Companyltä Philadelphiasta, missä köli laskettiin 5. toukokuuta 1887. Alus laskettiin vesille 6. lokakuuta 1888 kumminaan rouva Theodore D. Wilson ja otettiin palvelukseen 7. tammikuuta 1890 päällikkönään W. S. Schley. Aluksen rungon ja höyrykoneen valmistuskustannukset olivat 1 546 172,13 dollaria.


title: USS Baltimore (C-3)

text: Aluksen piirustukset perustuivat Elswickin telakan suunnitelmiin, jotka oli tehty tuloksetonta Espanjan laivaston "Reina Regenten" hankintakilpailua varten. Aluksen aseistuksena oli neljä hyllyille asennettua kahdeksan tuuman 35 pituuskaliiperin tykkiä etukannella ja perässä. Lisäksi aluksella oli kuusi kuuden tuuman 30 pituuskaliiperin tykkiä keskilaivassa aluksen kyljillä yläkannen tasalla. Aseistuksen täydensivät neljä kuuden naulan, kaksi kolmen naulan ja kaksi yhden naulan tykkiä. Aluksella ei ollut torpedoaseistusta.


title: USS Baltimore (C-3)

text: Panssarikannen paksuus oli 2,5 tuumaa ja keskilaivassa se oli neljän tuumainen. Taistelunjohtotornin suojana oli kolmen tuuman panssarointi. Propulsiojärjestelmä koostui nelisylinterisistä höyrykattiloista ja HTE-höyrykoneesta, jotka oli kytketty kahteen akseliin. Järjestelmä tuotti 10 750 ihp:tä, mikä mahdollisti 19 solmun nopeuden. Aluksen varastoissa oli 400 tonnia hiiltä.


title: USS Baltimore (C-3)

text: Aluksesta tehtiin 24. toukokuuta 1890 Pohjois-Atlantin laivueen lippulaiva. Alus kuljetti 15.-23. elokuuta John Ericssonin jäännökset New Yorkista Tukholmaan. Alus poistettiin palveluksesta 17. helmikuuta 1896.


title: USS Baltimore (C-3)

text: Alus palautettiin palvelukseen 12. lokakuuta 1897 ja se lähti 20. lokakuuta Havaijille, missä alus oli 7. marraskuuta - 25. maaliskuuta 1898. Sodan uhan lisääntyessä Espanjan kanssa alus määrättiin kommodori George Deweyn laivueeseen Hong Kongiin, mihin se liittyi 22. huhtikuuta. Laivue lähti 27. huhtikuuta Mirslahdelta Kiinasta Filippiineille.


title: USS Baltimore (C-3)

text: Laivue saapui 1. toukokuuta Manilanlahdelle, missä se seuranneessa taistelussa tuhosi Filippiineille sijoitetun Espanjan laivaston.


title: Sofia Preussilainen

text: Sophia Dorothea Ulrike Alice (14. kesäkuuta 1870 – 13. tammikuuta 1932) oli Preussin prinsessa, josta tuli Konstantin I:n puolisona Kreikan kuningatar.


title: Sofia Preussilainen

text: Sofia oli Saksan keisari Fredrik III:n ja Ison-Britannian kuningatar Viktorian tyttären, Viktorian tytär. Hän meni kihloihin Kreikan kruununprinssin kanssa pian isänsä kuoleman jälkeen, ja häitä juhlittiin Ateenassa vuonna 1889. Äiti ei ollut liitosta kovin innoissaan, sillä Kreikan kuningashuoneen asemaa pidettiin jo tuolloin epävarmana. Sofia kääntyi ortodoksiseen uskoon vuonna 1891, mikä suututti hänen veljeään keisari Vilhelm II:ta. Tämä jopa kielsi Sofiaa vierailemasta enää Saksassa.


title: Sofia Preussilainen

text: Vuonna 1913 Konstantinin isä murhattiin, ja Konstantinista ja Sofiasta tuli Kreikan kuningaspari. Ensimmäisessä maailmansodassa Kreikka pyrki olemaan sitoutumaton, mutta liittoutuneet epäilivät heitä veljeilystä Saksan kanssa, osaksi koska Sofia oli Saksan keisarin sisar. Kuninkaallinen palatsi tuhoutui piirityksessä, ja kuningasperheen oli lähdettävä maanpakoon Sveitsiin.


title: Sofia Preussilainen

text: Vanhinta poikaa pidettiin saksalaismielisenä, joten toiseksi vanhimmasta tuli kuningas Aleksanteri. Tämä kuoli jo vuonna 1920, ja kun nuorin poika kieltäytyi kruunusta, Konstantin kutsuttiin takaisin Ateenaan. Epäonnisen Turkkia vastaan käydyn sodan jälkeen Konstantin ja Sofia joutuivat jälleen lähtemään maasta vuonna 1922. Tällä kertaa vanhin poika nousi valtaan hallitsijanimellä Yrjö II.


title: Sofia Preussilainen

text: Sofia vietti viimeiset vuotensa Firenzessä. Hän kuoli 13. tammikuuta 1932 Frankfurtissa, missä oli saamassa hoitoa syöpäänsä.


title: Alina Zagitova

text: Alina Ilnazovna Zagitova (; s. 18. toukokuuta 2002 Iževsk, Venäjä) on venäläinen taitoluistelija ja olympiavoittaja.


title: Alina Zagitova

text: Alina Zagitov syntyi 2002 Iževskin kaupungissa. Hän sai nimensä rytmisen voimistelijan Alina Kabajevan mukaan. Alinan isä Ilnaz Zagitov pelasi jääkiekkoa ja on pelaajauransa jälkeen työskennellyt jääkiekkovalmentajana. Tämä pelasi Venäjän toiseksi korkeimmalla sarjatasolla Vysšaja Ligassa ja VHL:ssä yli 800 ottelua.


title: Alina Zagitova

text: Alina Zagitova aloitti taitoluistelun ammattimaisen harjoittelun seitsemänvuotiaana. Hän muutti Iževskistä Moskovaan päästäkseen harjoittelemaan Eteri Turberidze vetämässä ryhmässä. Zagitov on kertonut näkevänsä perhettään kerran kahdessa kuukaudessa.


title: Alina Zagitova

text: Zagitova osallistui ensimmäisiin kansainvälisiin kilpailuihin vuonna 2016, kun hän luisteli nuorten Grand Prix -kilpailuihin. Hän oli ensimmäinen Saint-Gervais-les-Bainsin osakilpailussa ja kolmas Ljubljanassa. Marseillessa järjestetyn Grand Prix -finaalin hän voitti.


title: Alina Zagitova

text: Zagitova voitti vuonna 2017 nuorten maailmanmestaruuden ja vuonna 2018 aikuisten Euroopan-mestaruuden. Maailmanmestaruuskilpailussa hän sijoittui viidenneksi. Kauden 2017–2018 Grand Prix -sarjassa hän voitti kaksi osakilpailua sekä Nagoyan Grand Prix -finaalin.


title: Alina Zagitova

text: Zagitova sai Pyeongchangissa 2018 kaksi olympiamitalia. Hän voitti olympiakultaa yksinluistelussa ja sijoittui hopealle joukkuekilpailussa. Zagitova sai yksinluistelun lyhytohjelmastaan maailmanennätyspisteet 82,92. Hän rikkoi Jevgenija Medvedevan ennätyksen 81,61, jonka tämä oli luistellut noin varttia aikaisemmin.


title: Harriet Bosse

text: Harriet Bosse (19. helmikuuta 1878 Oslo – 2. marraskuuta 1961 Oslo) oli norjalais-ruotsalainen näyttelijä. Hän oli kirjailija August Strindbergin puoliso vuodesta 1901.


title: Harriet Bosse

text: Bosse aloitti näyttelijänuransa sisarensa Alma Fahlstrømin teatteriseurueessa ja siirtyi vuosisadan vaihteessa Tukholman teatterielämään. Hän tutustui siellä August Strindbergiin ja tuli tunnetuksi esittämällä keskeisiä rooleja tämän näytelmissä. Vuonna 1919 Bosse esiintyi ensimmäisessä elokuvaroolissaan ruotsalaisessa filmissä "Ingmarssönerna" yhdessä Victor Sjöströmin kanssa sekä saksalaisessa filmissä "Kameraden" (1919) Alfred Abelin kanssa.


title: Harriet Bosse

text: Vuosi 1912 oli Harriet Bosselle menetysten vuosi, sillä tällöin kuolivat August Strindberg pitkään sairastettuaan, Bossen sisaren puoliso Arne Fahlstrøm Titanicin onnettomuudessa ja Bossen entinen puoliso Gunnar Wingård oman käden kautta. Bosse avioitui vuonna 1927 Edvin Adolphsonin kanssa. Bossen ja Strindbergin tytär Anne-Marie Hagelin eli 105-vuotiaaksi (vuoteen 2007).


title: The One (Sergei Lazarevin albumi)

text: The One on venäläisen pop-laulaja Sergei Lazarevin kuudes studioalbumi, joka julkaistiin 1. huhtikuuta 2018.


title: Claude (Ranska)

text: Claude (13. lokakuuta 1499 – 20. heinäkuuta 1524) oli Bretagnen ruhtinatar ja Frans I:n puolisona Ranskan kuningatar. Hän oli Ranskan kuninkaan Ludvig XII:n ja Anna Bretagnelaisen tytär.


title: Claude (Ranska)

text: Anna Bretagnelainen yritti pitää Bretagnen irti Ranskan vallasta, ja kihlasi siksi tyttärensä itävaltalaiselle prinssille Kaarlelle. Kihlaus purkautui, ja Clauden ja Fransin liiton myötä Bretagnesta tuli kuitenkin osa Ranskaa.


title: Claude (Ranska)

text: Claude synnytti seitsemän lasta ja kuoli 24-vuotiaana.


title: Malin kaivosteollisuus

text: Malin kaivosteollisuus tuottaa etupäässä kultaa, joka on maan tärkein vientituote. Lisäksi tuotetaan pieniä määriä timantteja ja muita jalokiviä, rautamalmia, fosfaattia, kivisuolaa, hiekkaa ja soraa sekä kullankaivun sivutuotteena hopeaa. Toistaiseksi hyödyntämättömiin mineraalivaroihin kuuluvat bauksiitti, kromi, kupari, graniitti, kipsi, kaoliini, lyijy, litium, mangaani, marmori, nikkeli, niobi, palladium, rutiili, talkki, torium, tina, titaani, volframi, uraani ja zirkonium.


title: Malin kaivosteollisuus

text: Kullankaivulla on Malissa pitkät perinteet. Keskiajalla kulta oli suolan ja orjien ohella alueen tärkein vientituote Saharan ylittäneessä karavaanikaupassa. Perinteistä käsityönä tapahtuvaa kullankaivua harjoitetaan yhä maan etelä- ja länsiosissa. Se tuottaa vuosittain arviolta 2,5–10 tonnia kultaa ja työllistää kenties 25 000–28 000 päätoimista kaivajaa. Toiminnan laajuutta on kuitenkin hyvin vaikeaa arvioida.


title: Malin kaivosteollisuus

text: Teollinen kullankaivu alkoi Malissa Neuvostoliiton tuella 1980-luvulla. Tuotanto kasvoi voimakkaasti 1990-luvun puolivälistä lähtien varsinkin eteläafrikkalaisen pääoman avulla. Kaivokset ovat yksityisomistuksessa, ja Malin valtiolla on niissä vähemmistöosuus. Vuonna 2014 toimineet kultakaivokset olivat Kalana, Loulo–Gounkoto, Morila, Sadiola, Syama, Tabakoto–Segala ja Yatela.


title: Malin kaivosteollisuus

text: Malin teollinen kaivostoiminta tuotti vuosina 2003–2012 keskimäärin 50 tonnia kultaa vuodessa. Maa on Etelä-Afrikan ja Ghanan jälkeen Afrikan kolmanneksi suurin kullan tuottaja. Vuonna 2013 kulta muodosti 7 % maan bruttokansantuotteesta, 65 % viennistä ja 25 % valtion verotuloista. Kaivosyhtiöt ja niiden alihankkijat työllistävät lähes 10 000 työntekijää, joista valtaosa on Malin kansalaisia. Työpaikat ovat keskittyneet kolmeen kuntaan, Sadiolaan, Sitakillyyn ja Gouandiakaan.


title: Malin kaivosteollisuus

text: Malin kultavarat ovat auttaneet maan taloutta pysymään jaloillaan vuoden 2012 sisällissodan jälkeen, mutta niiden arvioidaan ehtyvän vuoden 2030 tienoilla. Talouden riippuvuutta kullasta tulisi vähentää ja kaivostoimintaa monipuolistaa. Olemassa olevat kaivoshankkeet koskevat kullan lisäksi bauksiittia, rautamalmia, mangaania, kuparia, hopeaa, uraania ja fosfaattia, mutta monet niistä ovat toistaiseksi pysähdyksissä.


title: Lina Carstens

text: Lina Carstens (6. joulukuuta 1892 Wiesbaden – 22. syyskuuta 1978 München) oli saksalainen näyttelijä.


title: Lina Carstens

text: Carstens aloitti teatterinäyttelijänä Karlsruhen Hoftheaterissa vuonna 1911. Hän oli uransa aikana kiinnitettynä eri teattereihin Leipzigissa, Hampurissa, Münchenissä ja Berliinissä. Hän aloitti filmiuransa mykkäelokuvan kaudella saksalaisissa elokuvissa "Leidendes Land" (1922) ja "Verkrachte Existenzen" (1924). Myöhempiä elokuvarooleja hänelle kertyi kymmeniä, mahdollisesti tunnetuimpana "Feuerwerk" (1954). Yleensä hän kuitenkin asetti teatteriuransa etusijalle ja tyytyi filmeissä sivurooleihin. Vuonna 1974 hän oli vielä isossa roolissa rikossarja .


title: Lina Carstens

text: Hän oli naimisissa kirjailija Otto Ernst Sutterin kanssa.


title: Manilanlahden taistelu

text: Manilanlahden taistelu oli Espanjan-Yhdysvaltain sodassa 1. toukokuuta 1898 käyty meritaistelu. Kommodori George Deweyn johtama Yhdysvaltain laivaston Aasian laivue kohtasi ja tuhosi Espanjan laivaston kontra-amiraali Patricio Montojon johtaman Tyynenmeren laivueen. Filippiineillä Manilanlahdella käyty taistelu oli sodan ensimmäinen suurempi kohtaaminen.


title: Manilanlahden taistelu

text: Espanjan-Yhdysvaltain sodan alkaessa Yhdysvaltain länsirannikon asukkaat pelkäsivät Espanjan laivaston hyökkäystä. Vain muutama panssarikansiristeilijä oli rannikon asukkaisen suojana.


title: Manilanlahden taistelu

text: Espanjan laivaston Tyynenmeren laivueen, joka oli siirretty Filippiineille, komentajalla amiraali Montojolla oli alaisuudessaan sekalainen joukko vanhentuneita aluksia. Tilanteen parantamiseksi ei tehty juuri mitään. Espanja piti mahdottomana sodan voittamisen pyrkien tekemään ainoastaan sen mikä kasvojen säilyttämiseksi vaadittiin.


title: Manilanlahden taistelu

text: Kommodori George Deweyn johtama Yhdysvaltain Aasian laivue saapui Manilanlahdelle yöllä 30. huhtikuuta. Deweyn laivasto käytti El Frailen ja Caballon välistä eteläistä reittiä, jolloin El Fraileen sijoitettu rannikkopatteri avasi tuloksetta tulen. Manilanlahdella Espanjan laivaston alukset ja Caviten rannikkopatteri avasivat tulen, joka jäi lyhyeksi.


title: Manilanlahden taistelu

text: Yhdysvaltain laivaston alukset muodostivat taistelulinjan ja kulkivat viidesti edestakaisin siirtyen joka kerta hieman lähemmäs lahden poikki tulittaen espanjalaisia. Kahdeksan Espanjan laivaston alusta, rannikkopatterit ja linnakkeet vastasivat tuleen kaksi ja puoli tuntia, vaikka rannikkopatterien tuli ei kantanut.


title: Manilanlahden taistelu

text: Montojo käski aluksensa hyökkäämään katkaisten "Reina Cristinan" ankkurikaapelin. Yhdysvaltain laivaston alukset keskittivät tulen hyökkäävään alukseen ampuen sen palasiksi. Kaikki espanjalaisalukset tuhoutuivat tai alusten miehistö upotti aluksensa.


title: Leann Hunley

text: Leann Hunley (s. 25. helmikuuta 1955 Forks, Washington) on yhdysvaltalainen näyttelijä.


title: Leann Hunley

text: Hunley kiinnostui näyttelemisestä 1970-luvun lopulla, jolloin hän asui Havaijilla. Ensimmäiset esiintymisensä hän teki "Hawaii Five-O" -sarjassa. Vuonna 1982 hän sai Anna Dimeran roolin saippuasarjasta "Päivien viemää". Hän voitti myöhemmin roolityöstään parhaan naissivuosanäyttelijän Daytime Emmy -palkinnon.


title: Leann Hunley

text: Vuonna 1986 Hunley siirtyi "Dynastiaan", jossa hän näytteli pari vuotta Dana Waring Carringtonia. Hunleylla on sen jälkeen ollut rooleja esimerkiksi sarjoissa "Murhasta tuli totta", "Dawson’s Creek" ja "Gilmoren tytöt". Vuonna 2007 hän palasi takaisin "Päivien viemää" -sarjaan.


title: Sellulaasit

text:
Sellulaasit ovat entsyymejä, jotka kykenevät hajottamaan selluloosaa. Sellulaaseja tuottavat luonnossa pääasiassa bakteerit ja aerobiset sienet.
Mekaanisen massanvalmistuksen ongelmana on korkea sähkönkulutus. Entsymaattista käsittelyä voidaan käyttää esikäsittelynä ennen kaksivaiheisen prosessin toista vaihetta tai rejektin käsittelyssä. Eräässä tutkimuksessa saavutettiin 20 % energiansäästö käyttämällä sellobiohydrolaasia. Paperinvalmistuksessa sellulaasien käyttö parantaa paperin kuivattavuutta, jolloin sen ajettavuus paranee.


title: Sellulaasit

text: Sellulaaseja voidaan käyttää sellaisenaan tai yhdessä ksylanaasien kanssa jätepaperin musteenpoistossa. Musteenpoisto perustuu hiilihydraattien osittaiseen hydrolyysiin kuidun pinnalla.


title: Sellulaasit

text: Tekstiiliteollisuudessa sellulaaseja käytetään kankaan viimeistelyssä. Sellulaasit poistavat lyhyitä kuituja ja nukkaisuutta, jolloin kangas näyttää tasaisemmalta ja kiiltävämmältä.


title: Sellulaasit

text: Sellulaasien käyttöä bioetanolin valmistuksessa tutkitaan. Etuna on se, että entsyymien käyttö tapahtuu happo- tai emäshydrolyysin sijaan miedoissa olosuhteissa (pH 4-6 ja lämpötila 45-50 °C), eikä aiheuta korroosio-ongelmia.


title: Käsipallon naisten maailmanmestaruuskilpailut 2009

text: Vuoden 2009 naisten käsipallon maailmanmestaruuskilpailut järjestettiin Kiinassa 5.–20. joulukuuta. Kisapaikkakuntina olivat Nanjing, Suzhou, Wuxi, Changzhou, Yangzhou ja Zhangjiagang. Kilpailuihin osallistui 24 joukkuetta. Mestaruuden voitti Venäjä, hopealle sijoittui Ranska ja pronssia sai Norja. Kisojen arvokkaimpana pelaajana palkittiin Venäjän Ljudmila Postnova. Turnauksen paras maalintekijä oli Itävallan Katrin Engel.


text: Venäjä – Ranska 25–22


text: Norja – Espanja 31–26


title: Eleonoora Itävaltalainen

text: Eleonoora Itävaltalainen (1498–1558) oli Habsburgien sukuun kuuluva prinsessa, josta tuli Emanuel I:n puolisona Portugalin kuningatar ja Frans I:n puolisona Ranskan kuningatar. Hänen nimensä kirjoitetaan eri maissa vaihdellen Eleanor, Leonor, Eleonore tai Alienor.


title: Eleonoora Itävaltalainen

text: Eleonoora oli Filip Komean tytär ja keisari Kaarle V:n sisar. Hän vietti lapsuutensa Itävallassa, ja muutti veljensä kanssa Espanjaan vuonna 1517. Hänestä tuli Portugalin kuninkaan Emanuelin kolmas vaimo, kaksi edellistä viamoa olivat olleet Eleonooran tätejä. Heidät vihittiin vuonna 1518, ja Emanuel kuoli vuoden 1521 lopulla. Liitossa syntyi kaksi lasta, joista tytär Maria jäi eloon. Leskeksi jäänyt Eleonoora palasi Espanjaan.


title: Eleonoora Itävaltalainen

text: Eleonooran kihlaus Ranskan kuninkaalle liittyi Pavian taistelun jälkeiseen Cambrain rauhanneuvotteluun. Hän hoiti Ranskan kuningattaren edustusvelvollisuudet ja kasvatti edellisen kuningattaren Clauden lapset. Kuningas viihtyi paremmin rakastajattariensa seurassa. Frans kuoli vuonna 1548 ja Eleanoora lähti Ranskasta samana vuonna. Seuraavana vuonna Kaarle V luopui kruunusta, ja sisarukset asettuivat asumaan Espanjaan.


title: Gro Hammerseng-Edin

text: Gro Hammerseng-Edin (o.s. Hammerseng, s. 10. huhtikuuta 1980 Gjøvik) on norjalainen käsipalloilija. Hän pelasi Norjan maajoukkueessa 167 maaottelua ja teki niissä 631 maalia. Hän voitti olympiakultaa Pekingissä 2008 sekä Euroopan-mestaruuden Unkarissa 2004, Ruotsissa 2006 sekä Tanskan ja Norjan yhdessä järjestämissä kisoissa 2010. MM-kilpailuissa hän saavutti kahdesti hopeaa. Seuratasolla hän on edustanut Gjøvik og Vardal HK:ta, tanskalaista FC Midtjyllandia (aik. Ikast-Bording, Ikast-Brande) sekä Larvik HK:ta.


title: Gro Hammerseng-Edin

text: Kansainvälinen käsipalloliitto valitsi Hammersengin vuoden 2007 maailman parhaaksi naispelaajaksi.


title: Gro Hammerseng-Edin

text: Gro Hammerseng avioitui maajoukkuekäsipalloilija Anja Edinin kanssa vuonna 2013.


title: Poste du Mali

text: La Poste du Mali on Malin kansallinen postilaitos.


title: Poste du Mali

text: Posti-, lennätin- ja puhelinlaitos sai alkunsa nykyisen Malin alueella Ranskan siirtomaaaikana. Maan itsenäistyttyä vuonna 1960 perustettiin Office des Postes et Télécommunications, jonka tehtäviin kuuluivat posti- ja rahaliikenne sekä televiestintä. Vuonna 1989 siitä erotettiin teleyhtiö Sotelma, jolloin postilaitoksen nimeksi tuli Office National des Postes du Mali. Nykyisen nimensä laitos sai vuonna 2011.


title: Poste du Mali

text: Malin postin tehtäviin kuuluu julkisten ja yksityisten kirje-, tavara-, raha- ja arvolähetysten välittäminen, postilinja-autotoiminta, postimerkkien ja arvopaperien valmistaminen ja myynti sekä pikalähettipalvelu. Maan pääkaupungin Bamakon lisäksi postilla on seitsemän aluekeskusta, joiden alaisena toimii sata postikonttoria.


title: Silvestr

text: Silvestr (, munkkinimenä Spiridon , s. todennäköisesti Novgorod. k. n. 1565 todennäköisesti Vologdan alue, Venäjä) oli huomattava venäläinen ortodoksinen uskonoppinut. Hän kuului metropoliitta Makarin ja kreikkalaissyntyisen munkin Maksim Grekin ohella niihin uskonnollisiin vaikuttajiin, jotka toimivat Iivana IV Julman opettajina ja neuvonantajina. Silvestr oli luonteeltaan karismaattinen ja hänen retoriikkaansa on luonnehdittu mykistäväksi. Hän kokosi ja kirjoitti myös käytännöllis-moraalisen kolmiosaaisen julkaisun nimeltä Domostroj (vapaasti suomennettuna Taloudenpito).


title: Silvestr

text: Koska Iivanan isä, tsaari Vasili III kuoli tapaturmaisesti vuonna 1533 Iivanan ollessa vasta kolmivuotias, tästä tuli Moskovan suuriruhtinas jo pikkulapsena. Tämä aiheutti monenlaisia vallanperimysriitoja, jotka jatkuivat vielä hänen tultuaan Makarin voideltua hänet koko Venäjän itsevaltiaaksi 16 vuoden iässä ja naimattomana. Tsaarin arvonimen Iivana sai Konstantinopolin patriarkan suostumuksella vuonna 1561. Vaikutusvaltaisena pappina Silvestr oli myös vaatimassa kaikien Iivanan alamaisten uskollisuutta.


title: Silvestr

text: Silvestr oli astunut Iivanan luottomieheksi vuonna 1947, jolloin tämä astui ensimmäiseen avioliittoonsa, Jurjev Zaharinin pajarisukuisen tyttären Anastasija Romanovnan kanssa hurjin menoin, mikä jo sinänsä pahensi ristiriitoja pajarisukujen välillä. Itse asiassa pajarilaitos poikkesi jossain määrin läntisistä aatelijärjestelmistä. Kun sitten kuumana kesänä Moskovassa syttyi suuria tulipaloja, joissa Makari loukkaantui vaikeasti. Silvestr lähestyi historioitsija Nikolai Karamzinin sanoja käyttäen Iivanaa sormi pystyssä, näyttäen profeetalta ja sanoi vakuuttavasti, että Jumalan tuomio leijui kevytmielisen, pahojen himojen riivaaman tsaarin päällä. Katuvaiseksi nöyrtynyt Iivana rukoili Silvestriä auttamaan. Pikku hiljaa Iivana siirsi häntä nuoruudessaan vainonneiden pajarien ohi alempisäätyisen Aleksei Adaševin, joka hallitsi käytännössä yhteistyössä Silvestrin kanssa. Neuvostoliittolainen historioitsija Aleksandr Aleksandrovitš Zimin on arvellut, että Iivanan sittemmin tarkoituksiinsa luoma satunnaisesti kokoontunut "Valittu neuvosto" olisi Silvestrin idea ja osoitus jonkinlaisesti demokratisoitumisesta Venäjällä jo tuohon aikaan.


title: Silvestr

text: Silvestr kannatti Iivanan serkkua Staritsan ruhtinasta Vladimiria hallitsijaksi Iivanan sairastaessa 1553. Lisäksi hän kävi kirjenvaihtoa ruhtinas Aleksandr Gorbati–Šuiskin kanssa. Silvestrillä oli poika Anfim, jolle myönnettiin djakin arvo. Kun Iivanan puoliso Anastasija kuoli 1560 todennäköisesti myrkytettynä, jälleen Moskovan palojen aikaan, Iivana sytti Adaševia ja Silvestriä kuolemantapauksesta. On arveltu, että Silvestrin ja Anastasijan välit olivat muuta kuin lämpimät. Adašev lähti maanpakoon, Vladimir ja Gorbati-Šuiski teloitettiin, mutta ilmeisesti Silvestr kuoli luonnollisesti majailtuaan Solovetskissa sekä Kirillo-Belozerskin luostarissa omaehtoisessa karkoituksessa Vologdan lähellä.


title: Bariumsyanidi

text: Bariumsyanidi (Ba(CN)) on barium- ja syanidi-ionien muodostama epäorgaaninen ioniyhdiste. Yhdistettä voidaan käyttää apuaineena metallien elektrolyyttisissä pinnoituksissa, rotanmyrkkynä ja orgaanisen kemian synteeseissä.


title: Bariumsyanidi

text: Huoneenlämpötilassa bariumsyanidi on valkoista kiteistä ainetta. Kidevedettömän yhdisteen lisäksi tunnetaan myös kidevedellinen dihydraatti (Ba(CN)·2HO). Bariumsyanidi on myrkyllistä ja aineelle altistumisesta seuraavat oireet ovat tyypillisiä syanidimyrkytykselle, esimerkiksi hengityksen vaikeutuminen ja huonovointisuus. Bariumsyanidi reagoi happojen kanssa, jolloin muodostuu vetysyanidia.


title: Bariumsyanidi

text: Bariumsyanidia valmistetaan neutraloimalla bariumhydroksidia vetysyanidilla ja haihduttamalla vesi pois alhaisessa paineessa. Bariumsyanidia käytetään metallien elektrolyyttisessä pinnoituksessa, muiden syanidien valmistamiseen, rotanmyrkkynä ja orgaanisen kemian synteeseissä.


title: Antiravintoaine

text: Antiravintoaineet ovat luonnossa esiintyviä tai synteettisiä yhdisteitä, jotka häiritsevät ravintoaineiden imeytymistä ravinnosta. Antiravintoaineita löytyy laajalti kasvipohjaisista ruoista ja juomista. Antiravintoaineet muodostavat yhden ravintoainetutkimuksen osa-alueen.Antiravintoaineita on laajalti lähes kaikissa ruoissa ja useista eri syistä. Niiden määrät kuitenkin ovat pienet moderneissa viljelyskasveissa suhteessa niiden luonnossa esiintyviin kantoihin todennäköisesti domestikaation seurauksena. Geenimuuntelun avulla voidaan poistaa kasvien kyky tuottaa antiravintoaineita, mutta niillä voi olla myös terveyttä edistäviä ominaisuuksia, joten yhdisteiden poistaminen ei välttämättä parantaisi ihmisten terveyttä vaikka lisäisikin ruokien ravintoarvoja.


title: Antiravintoaine

text: Monet ruoanlaiton menetelmät kuten keittäminen, käyttäminen ja mallastus lisäävät ruoan ravintoarvoja vähentämällä sen fytiinihappojen, polyfenoleiden ja oksaalihappojen määrää. Näitä menetelmiä käytetään laajalti yhteiskunnissa, joissa ruokavalio koostuu lähinnä viljoista ja palkokasveista. Yksi tärkeä menetelmä on maniokin käymisprosessi ennen sen jauhamista jauhoksi.


title: Cecilie Leganger

text: Cecilie Leganger (s. 12. maaliskuuta 1975 Bergen) on norjalainen käsipalloilija, pelipaikaltaan maalivahti. Hän pelasi Norjan maajoukkueessa 162 maaottelua ja teki niissä yhden maalin. Hän saavutti olympiapronssia Sydneyssä 2000. Hän voitti maailmanmestaruuden Tanskan ja Norjan yhdessä järjestämissä kisoissa 1999 sekä Euroopan-mestaruuden Alankomaissa 1998.


title: Cecilie Leganger

text: Seuratasolla Leganger on edustanut muun muassa Bækkelagetia, slovenialaista Krim Ljubljanaa, tanskalaista Slagelsea, tanskalaista FCK:ta sekä Larvikia. Hän voitti Euroopan mestarien liigan vuosina 2005 ja 2007 Slagelsen sekä vuonna 2011 Larvikin joukkueessa.


title: Cecilie Leganger

text: Kansainvälinen käsipalloliitto valitsi Legangerin vuoden 2001 maailman parhaaksi naispelaajaksi.


title: Briossi

text: Briossi () on runsaasti voita ja kananmunaa sisältävästä hiivataikinasta tehty leivonnainen. Briossilla on täyteläinen ja pehmeä koostumus.


title: Briossi

text: Sana briossi ilmestyi ensimmäisen kerran vuonna 1404, ja tämän leivän uskotaan syntyneen perinteisestä Norman-reseptistä. On väitetty, että briossi on luultavasti roomalaista alkuperää, koska Romaniassa tehdään hyvin samanlaista makeaa leipää ("sărălie"). Ruoanlaittomenetelmä ja perinne käyttää sitä suurilla juhlapäivillä muistuttaa briossin ympäröivää kulttuuria, joten on vaikea epäillä molempien elintarvikkeiden samaa alkuperää. Sitä käytetään usein leivonnaisena tai jälkiruokana, johon voi lisätä erilaisia täytteitä.


title: Tanumin kalliopiirrosalue

text: Tanumin kalliopiirrosalue sijaitsee Tanumin kunnassa Länsi-Götanmaalla Ruotsissa. Se on muinaisjäännösalue, joka sisältää lähinnä kalliopiirroksia Skandinavian pronssikaudelta 1700–500 eaa. ja sen jälkeen. Se on lisätty Unescon maailmanperintöluetteloon 1994. Maailmanperintökohteeseen on koottu 45 neliökilometrin alueen yli 500 kuvakenttää, joissa on yli 10 000 piirrosta.


title: Tanumin kalliopiirrosalue

text: Tanumin maailmanperintökohde on pieni osa Norjan Oslonvuonon ympäristön, Ruotsin länsirannikon ja rannikon takana Vänernin eteläpuoleisen alueen muodostamaa laajempaa kalliopiirroksien kokonaisuutta. Kuviot voidaan luokitella 13 eri kategoriaan: kuppimerkit; kiekot, ympyrät ja pyörät; veneet, laivat ja reet; eläimet; ihmiset tai ihmishahmot; kädet; jalanpaikat tai jalat; kärryt ja rattaat; aatrat; verkot, ansat ja rysät; puut; aseet ja muut välineet; muut kuviot. Esimerkiksi Bohuslänissa tiedetään olevan (vuonna 2006) 27 338 kuppimerkkiä, 7 721 laiva- tai venekuviota, 3 556 ihmiskuviota, 1 522 eläinkuviota, 533 jalkakuviota, 610 ympyräkuviota ja 1 795 muita kuvioita. Bohuslänin kalliokuvat ovat kuitenkin keskittyneet sen pohjoisosiin, mistä löytyy edustavia piirroskohteita noin 1 500. Erityisesti Tanumissa on 360 piirroskohdetta, Kvillessä 280 kohdetta ja Tossenessa 180 kohdetta. Tanumin alueella sijaitsee kuitenkin riittävän laaja ja edustava kokoelma kalliopiirroskohteita maailmanperintökohteen tarpeisiin.


title: Tanumin kalliopiirrosalue

text: Alueella tapahtuu vieläkin viime jääkauden loppuaikana alkanutta maankohoamista. Maankohoamisen seurauksen Atlantin merenranta siirtyy jatkuvasti kauemmaksi merelle. Pronssikauden alkuvaiheessa 1800–1600 eaa. meren vedenpinta sijaitsi 15–18 metriä nykyistä korkeammalla ja pronssikauden loppuvaiheessa 500 eaa. se sijaitsi 10–12 metriä korkeammalla kuin se on nykyään. Kalliopiirroskentistä 70 % sijaitsivat muinaisen meren rannalla tai 100 metrin päässä siitä. Loput 30 % piirroskentistä sijaitsivat kauempana rannasta viljelysmaiden äärellä.


title: Tanumin kalliopiirrosalue

text: Muinainen merenlahti tunkeutui pronssikaudella syvälle etelään laajentuen alueen eteläpuolella saaristoiseksi lahdeksi. Siitä erkani idässä kohti pohjoista pitkä ja kapea lahti, jonka pohjalle syntyi myöhemmin nykyinen Tanumsälven. Tämä suojaisa, mutta kuitenkin merellinen, ympäristö, yhdessä viljavien peltomaiden kanssa, loi suotuisat puitteet yhteisöjen rikkaalle elämälle. Seudun suotuisa asema pohjoiseen johtavan kauppareitin varrella auttoi sitä myös vaurastumaan.


title: Tanumin kalliopiirrosalue

text: Kalliopiirrokset on tehty alueen luontaisesti paljaisiin kalliopintoihin. Kallioperä on alueella graniittia, joka on viime jääkauden aikana hioitunut mannerjään liikkeestä silokallioiksi. Tämä tasainen kalliopinta on ollut eroosion hyvin kestävä pinta, johon ollut helppo iskeä 3 700 vuotta sitten näkyviä kuvioita, ja josta ne erottuvat edelleen hyvin. Kuvioiden hahmottamista on Ruotsissa korostettu maalaamalla ne valkoisella tai punaisella värillä.


title: Tanumin kalliopiirrosalue

text: Seuraavat kalliopiirrokset eivät kaikki ole Tanumin alueelta, mutta niissä olevat kuviot edustavat yleisimpiä kuviotyyppejä, joita siellä esiintyy:


title: Käsipallon naisten maailmanmestaruuskilpailut 1999

text: Vuoden 1999 naisten käsipallon maailmanmestaruuskilpailut järjestettiin Tanskassa ja Norjassa 29. marraskuuta – 12. joulukuuta. Kilpailuihin osallistui 24 joukkuetta. Mestaruuden voitti Norja, hopealle sijoittui Ranska ja pronssia sai Itävalta. Turnauksen parhaat maalintekijät olivat 67 maalia tehneet Saksan Grit Jurack  ja Romanian Carmen Amariei. Tähdistöjoukkueeseen valittiin norjalaisista Cecilie Leganger ja Kristine Duvholt sekä Itävallan Ausra Fridrikas, Ranskan Nodjialen Myaro, Makedonian Indira Kastratović, Unkarin Dóra Lőwy ja Tanskan Tonje Kjærgaard.


text: Norja – Ranska 25–24


text: Itävalta – Romania 31–28


text: Heidi Tjugum, Cecilie Leganger, Jeanette Nilsen, Tonje Larsen, Kjersti Grini, Ann Cathrin Eriksen, Susann Goksør Bjerkrheim, Else-Marthe Sørlie, Sahra Hausmann, Mia Hundvin, Mette Davidsen, Trine Haltvik, Kristine Duvholt, Birgitte Sættem, Elisabeth Hilmo, Marianne Rokne.


title: Deborah Adair

text: Deborah Adair (s. 23. toukokuuta 1952 Lynchburg, Virginia) on yhdysvaltalainen näyttelijä, joka on esiintynyt useissa saippuasarjoissa.


title: Deborah Adair

text: Adair sai vuonna 1980 roolin sarjasta "Tunteita ja tuoksuja". Hän näytteli siinä kolme vuotta ja siirtyi sen jälkeen "Dynastiaan". 1990-luvun alussa hän oli pari vuotta mukana "Päivien viemää" -sarjassa.


title: Deborah Adair

text: Adairilla on ollut rooleja myös esimerkiksi televisio-ohjelmissa "Lemmenlaiva" ja "Melrose Place" sekä elokuvassa "Uhka syvyyksistä" ("The Rift").


title: Véronique Vendell

text: Véronique Vendell (syntyjään "Véronique Duraffourd", s. 21. heinäkuuta 1942) on ranskalainen elokuvanäyttelijä, jonka kotimainen tuotanto on suurelta osin tehty 1960-luvulla ja kansainvälinen ura 1970-luvulla.


title: Véronique Vendell

text: Hän aloitti filmiuransa elokuvassa "Petkuttajat" ("Les menteurs", 1961). Huomattavampia töitä olivat "Becket" (1964), "Quand passent les faisans" (1965) ja saksalainen komedia "Martin Soldat" (1966). Sen jälkeen Vendell pyrki kansainväliselle uralle ja oli tekemässä muun muassa filmejä "Barbarella" (1968) ja "Mayerling" (1968). Uran huippukohtaan kuuluvat Sam Peckinpahin elokuva "Rautaristi" ("Cross of Iron", 1977) ja Andrew V. McLaglen ohjaama "Läpimurto - Rautaristi II" ("Steiner - Das Eiserne Kreuz, 2", 1979).


title: Daimabad

text: Daimabad on raunioitunut kylä Maharashtran osavaltiossa Intiassa. Sieltä on löydetty muinaisten talojen, työkalujen, ruukkujen, viljojen jne. jäänteitä. Ilmeiesti myöhäisn Indus-kirjoitus on löydetty täältä. Paikka tunnetaan myös muinaisista kuparisista malleista, jotka esittävät eläinten vetämiä kärryjä.


title: Daimabad

text:
Alussa paikalla vallitsi kuparikautinen kulttuuri, jossa käytettiin hidasta savenvalajan pyörää. Mikroliittisiä työkaluja tehtiin.
Ihmiset asuivat kylässä, hoitivat karjaa ja viljelivät maata. Mm ohraa ja hernettä viljeltiin. Agaatista tehty fallospatas on löydetty erään talon sisältä.


title: Daimabad

text:
Daimabadin löytöjen mukaan Harappan kulttuuri levittäytyi sinne noin 2200 eaa. Tällöin paikka kasvoi 20 ha kokoiseksi. Polttohautausta esiintyi jo noin 1800 eaa alkaneenna Daimabadin kaudella. Tuolloin keramiikka tehtiin pääosin hitaalla pyörällä, mutta myös nopealla tehtyjä saviastioita oli.
Noin 1600 eaa alkaneelta Malwan kaudelta on löydetty sekä poltto- että kuoppahautauksia, ja temppeli jossa oli tulialttareita. Jorwen kaudella noin 1400-1000 eaa paikka kasvoi 30 ha kokoiseksi. Eri alojen ammattilaisten taloja on säilynyt, mm teurastaja, leipuri jne. Tämä kausi jakautuu viiteen alajaksoon. Paikalle rakennettiin tällöin linnoitus. Polttohautaus oli yleisin hautaustapa.


title: Daimabad

text: Löydetyt kuparipatsaan esittävät mm härkää, alafanttia, vesihpuhlevla ja sarvikuonoa.


title: Otto Hepoaho

text: Otto Hepoaho (20. helmikuuta 1874 Kärsämäki – 4. huhtikuuta 1928 Piippola) oli suomalainen maastohiihtäjä joka voitti vuonna 1901 Pohjoismaisten kisojen 60 kilometrin hiihdon Tukholmassa.


title: Otto Hepoaho

text: Hepoaho toimi 1900-luvun alussa tukinuiton päällysmiehenä. Hän muutti vuoden 1910 tienoilla Piippolaan ja toimi siellä kauppiaana. Hepoaho oli mukana urheiluelämässä vielä myöhemmälläkin iällä ja saavutti tuloksia yleisurheilussa. Syksyllä 1917 Hepoaho oli perustamassa suojeluskuntaa Piippolaan ja hän haki tammikuun alussa 1918 hevosilla asekuormia Pietarsaaren ja Kokkolan saaristoista ja toi niitä sisämaan kautta Oulun, Nivalan ja Piippolan suojeluskunnille. Suomen sisällissodan alettua Hepoaho osallistui Oulun taisteluun ja toimi sitten Piippolan suojeluskunnan päällikkönä.


title: Sinikka Piippo

text: Sirkka Sinikka Piippo (s. 18. marraskuuta 1955 Helsinki) on suomalainen kasvitieteilijä. Piippo on julkaissut yleistajuisia tietokirjoja kasveista ja luonnonlääkinnästä.


title: Sinikka Piippo

text: Sinikka Piippo suoritti filosofian tohtorin tutkinnon vuonna 1986 ja on toiminut Helsingin yliopistossa kasvitieteen dosenttina vuodesta 1986. Luonnontieteellisessä keskusmuseossa hän on työskennellyt vuodesta 1981 lähtien. Vuonna 1995 hänet nimitettiin itiökasviosaston johtajaksi. Professorin arvo hänellä on ollut vuodesta 1996 saakka. Piipon erikoisalaa ovat maksasammalet.


title: Sinikka Piippo

text: Piippo on julkaissut yli 150 tieteellistä artikkelia, etenkin bryologiaa koskevia. Lisäksi hän on kirjoittanut yli 40 yleistajuista artikkelia lääkekasveista.


title: Sinikka Piippo

text: Vuonna 2006 kasvitieteen professori Sinikka Piippo on vastaanottanut Suomen tietokirjailijat ry:n 5 000 euron Tietokirjailijapalkinnon, samoin kuin Suomen Elokuva-arkiston tutkija Sakari Toiviainen. Palkinnon perusteina on käytetty sitä, että "Piipon teokset ovat kerronnaltaan selkeää ja ulkoasultaan tyylikästä tietokirjallisuutta".


title: Egypti kesäolympialaisissa 2016

text: Egypti osallistui Rio de Janeirossa järjestettyihin vuoden 2016 olympialaisiin. Vuodesta 1912 lähtien maa on osallistunut kaikkiin kesäolumpialaisiin lukuun ottamatta vuosien 1932 ja 1980 olympialaisia jolloin maa osallistui Neuvostoliiton järjestämään boikottiin olympialaisia kohtaan.


title: Egypti kesäolympialaisissa 2016

text: Egyptin olympiakomitea lähetti olympialaisiin suurimman delegaation koskaan - 120 urheilijaa, joista 83 oli miehiä ja 37 naisia, osallistumaan 22 eri urheilulajiin.


title: Egypti kesäolympialaisissa 2016

text: Egypti sai olympialaisista kolme pronssimitalia. Suurimpana saavutuksena oli se, että maa sai ensimmäisen kerran naisurheilijan palkintosijoille maan 104 vuotuisessa olympialaisiapiahistoriassa.


title: Diana Taurasi

text:
Diana Taurasi (s. 11. kesäkuuta 1982 Glendale, Kalifornia
) on yhdysvaltalainen koripalloilija. Hän on voittanut neljä olympiakultaa, kaksi maailmanmestaruutta, kolme WNBA:n mestaruutta ja kuusi Euroliigan mestaruutta. Hän nousi kesäkuussa 2017 WNBA:n kaikkien aikojen pistetilaston ykköseksi. Hänet on valittu Yhdysvaltain parhaaksi naiskoripalloilijaksi vuosina 2006, 2010, 2012 ja 2016.


title: Diana Taurasi

text: Taurasi voitti olympiakultaa Ateenassa 2004, Pekingissä 2008, Lontoossa 2012 ja Rio de Janeirossa 2016. Brasilian MM-kilpailuissa 2006 Yhdysvallat jäi pronssille mutta Tšekissä 2010, Turkissa 2014 ja Espanjassa 2018 Taurasi voitti Yhdysvaltain joukkueessa kultaa. Vuonna 2001 hän saavutti nuorten MM-kilpailuissa pronssia.


title: Diana Taurasi

text: Taurasi edusti yliopistosarja NCAA:ssa Connecticutin yliopistoa. Hän on edustanut WNBA:ssa Phoenix Mercurya kaudesta 2004. Vain kausi 2015 jäi häneltä väliin. Hän on voittanut WNBA:n mestaruuden vuosina 2007, 2009 ja 2014, ja kahdella jälkimmäisellä kerralla hänet valittiin finaalien arvokkaimmaksi pelaajaksi. Koko kauden arvokkaimmaksi pelaajaksi hänet valittiin vuonna 2009. WNBA:n ykköstähdistöön hänet on valittu yhdeksän kertaa, vuosina 2004, 2006–2011 ja 2013–2014.


title: Diana Taurasi

text: Talvisin Taurasi on pelannut Euroopassa. Hän on voittanut Euroliigan venäläisissä joukkueissa kuusi kertaa, Moskovan Spartakissa vuosina 2007, 2008, 2009 ja 2010 sekä UMMC Jekaterinburgissa vuosina 2013 ja 2016. Hänet on valittu Euroliigan finaaliturnauksen arvokkaimmaksi pelaajaksi vuosina 2009, 2010 ja 2016.


title: Rahid Əmirquliyev

text:
Rahid Ələkbər oğlu Əmirquliyev (, s. 1. syyskuuta 1989
Baku, Azerbaidžanin SNT, Neuvostoliitto) on azerbaidžanilainen jalkapalloilija, lezgiläiset alkuperä. Hän edustaa Azerbaidžanin jalkapalloliigassa pelaavaa Karabahin ja on pelipaikaltaan keski keskikenttäpelaaja.


title: Daawat-e-Ishq

text: Daawat-e-Ishq on vuonna 2014 ensi-iltansa saanut intialainen hindinkielinen romanttinen komediaelokuva.


title: Koripallon naisten maailmanmestaruuskilpailut 2006

text: Vuoden 2006 Koripallon naisten maailmanmestaruuskilpailut järjestettiin São Paulossa, Brasiliassa 12.–23. syyskuuta 2006. Mestaruuden voitti Australia, joka voitti loppuottelussa Venäjän. Pronssia sai Yhdysvallat.


text: 20. syyskuuta 2006


text: 21. syyskuuta 2006


text: 23. syyskuuta 2006


text: Erin Phillips, Tully Bevilaqua, Jennifer Screen, Penny Taylor, Emma Randall, Hollie Grima, Kristi Harrower, Laura Summerton, Belinda Snell, Jennifer Whittle, Emily McInerny, Lauren Jackson.


title: Louise (kuningatar)

text: Louise Wilhelmine Frederikke Caroline Auguste Julie (saksaksi: Luise Wilhelmine Friederike Caroline Auguste Julie von Hessen-Kassel, 7. syyskuuta 1817 – 29. syyskuuta 1898) oli saksalainen prinsessa, josta tuli Kristian IX:n puolisona Tanskan kuningatar.


title: Louise (kuningatar)

text: Louise oli lapsettoman kuninkaan Fredrik VII:n serkku, ja kun hän meni naimisiin Kristianin kanssa, Kristianista tehtiin kruununperijä.


title: Louise (kuningatar)

text: Louise ja Kristian saivat kuusi lasta, joista neljä päätyi Euroopan mahtavimmille valtaistuimille. Dagmar nai Venäjän keisari Aleksanteri III:n, Alexandra taas Britannian Edvard VII:n. Vanhin poika Fredrik VIII sai Tanskan kruunun, kun taas nuorempi Vilhelm valittiin Kreikan kuninkaaksi nimellä Yrjö I.


title: Cassie Yates

text:
Cassie Yates (s. 2. maaliskuuta 1951 Macon, Georgia) on yhdysvaltalainen näyttelijä, joka
on esiintynyt elokuvissa ja televisiosarjoissa. Vuonna 1987 hänellä oli Sarah Curtisin rooli saippuasarjassa "Dynastia". Yates on vieraillut myös muun muassa sarjoissa "Kolkyt ja risat", "Magnum" ja "Murhasta tuli totta".


title: V epitsentre

text: V epitsentre (В эпицентре) on venäläisen pop-laulaja Sergei Lazarevin viides studioalbumi, joka julkaistiin 15. joulukuuta 2017.Lähde:


title: Anja Stridsman

text: Anja Stridsman (s. 6. huhtikuuta 1987 Örnäset, Luulaja) on ruotsalais-australialainen nyrkkeilijä.


title: Anja Stridsman

text: Stridsman muutti Australiaan vuonna 2006 ja sai maan kansalaisuuden vuonna 2015. Hän on Ruotsin ja Australian kaksoiskansalainen. Stridsman edustaa nyrkkeilijänä Australiaa ja voitti huhtikuussa 2018 kultaa 60-kiloisissa Kansainyhteisön kisoissa Gold Coastilla. Hän voitti puolivälierissä intialaisen Sarita Devin, välierissä uusiseelantilaisen Troy Gartonin ja loppuottelussa englantilaisen Paige Murneyn. Stridsman oli edustanut Australiaa aiemmin vuoden 2016 maailmanmestaruuskilpailuissa.


title: Anja Stridsman

text: Stridsman ansaitsi paikan vuoden 2018 Kansainyhteisön kisoissa voitettuaan marraskuussa 2017 Australian-mestaruuden. Hän voitti mestaruuden leikkausta vaatineesta eturistisiteen vammasta, jonka oli saanut kaksi kuukautta aikaisemmin, huolimatta.


title: Anja Stridsman

text: Stridsman on ammatiltaan graafinen suunnittelija.


title: Koripallon naisten maailmanmestaruuskilpailut 2014

text: Vuoden 2014 Koripallon naisten maailmanmestaruuskilpailut järjestettiin Istanbulissa ja Ankarassa, Turkissa 27. syyskuuta – 5. lokakuuta 2014. Turnaukseen osallistui 16 joukkuetta. Mestaruuden voitti Yhdysvallat, joka voitti loppuottelussa Espanjan. Pronssia sai Australia. Turnauksen arvokkaimmaksi pelaajaksi valittiin Yhdysvaltain Maya Moore.


text: 3. lokakuuta 2014


text: 4. lokakuuta 2014


text: 5. lokakuuta 2014


text: Lindsay Whalen, Seimone Augustus, Sue Bird, Maya Moore, Angel McCoughtry, Odyssey Sims, Breanna Stewart, Candice Dupree, Diana Taurasi, Nneka Ogwumike, Tina Charles, Brittney Griner.


title: Birgitta Sarelin

text: Birgitta Sarelin (s. 1952 Jepua) on suomalainen teologi. Hän on Åbo Akademin käytännöllisen teologian, erityisesti hymnologian, dosentti, yliopistonlehtori emerita. Sarelin on julkaissut kirjoituksia ruotsalaisista ja suomalaisista virsistä sekä painettuna että internetissä.


title: Kaarina Aho

text: Kaarina Aho (1925– 23. syyskuuta 1990) oli suomalainen keraamikko. Hän työskenteli 1946–1960 muotoilijana Arabialla, jossa hän suunnitteli etupäässä puhdaslinjaisia tarjoiluastioita. Vuodesta 1962 hänellä oli Helsingissä oma keramiikkapaja.


title: Kaarina Aho

text: Valmistuttuaan Taideteollisuuskeskuskoulusta mallipiirtäjäksi Aho työskenteli vuodesta 1946 Kaj Franckin avustajana, mutta joutui piirtämään lähinnä koristemalleja ja siksi halusi irtisanoutua. Häntä ei kuitenkaan päästetty pois vaan hän sai tutustua Arabian eri osastoihin, ja sen jälkeen hän työskenteli Franckin työryhmässä suunnittelijana vuodesta 1949 vuoteen 1962, jolloin hän perusti oman pajan. Hän suunnitteli Arabialla neljä astiastoa, joista tunnetuin on Palapeli. Hänen suunnittelemansa BL-mallin mokkakuppi sai Milanon triennaalissa 1957 hopeamitalin.


title: Kaarina Aho

text: Aho lahjoitti Järvenpään kaupungille kokoelman Venny Soldan-Brofeldtin taidetta, ja tästä lahjoituksesta sai alkunsa Järvenpään taidemuseo. Aho oli mukana teollisuustaiteenliitto Ornamossa ja perustettaessa 1970-luvulla osuuskunta Artesaania. Hänen suunnitelmiaan palkittiin Milanon biennaalissa kahdesti, vuosina 1954 ja 1957.


title: Kaarina Aho

text: Kaarina Aho oli Venny Soldan-Brofeldtin pojantytär.


title: Paris Photo

text: Paris Photo on Pariisissa vuosittain marraskuussa järjestettävä, valokuvataiteeseen erikoistunut messutapahtuma. Vuonna 1997 ensi kerran järjestetyt taidemessut tuo paikalle toistasataa näytteilleasettajaa eri puolilta maailmaa. Vuonna 2014 Paris Photossa kävi lähes 60 000 messuvierasta. Paris Photo on maailman suurin valokuvamessutapahtuma. Vuodesta 2011 se on järjestetty Pariisin Grand Palais’ssä.


title: Paris Photo

text: Vuodesta 2013 valokuvamessut on järjestetty toukokuun alussa myös Los Angelesissä nimellä Paris Photo LA.


title: Simo Talvitie

text: Simo János Talvitie (3. lokakuuta 1927 Helsinki – 30. joulukuuta 2015) oli pappi ja kirjailija, joka toimi muun muassa "Kotimaa-lehden" päätoimittajana.


title: Simo Talvitie

text: Simo Talvitien isä oli jääkärieläinlääkintäeversti Juho Talvitie ja äiti lastenlääkäri Alma Elina Mäkelä. Hänen puolisonsa 1950–1990 oli laulaja, musiikinopettaja Ritva Anneli Essman. Talvitie tuli ylioppilaaksi 1945 ja valmistui teologian kandidaatiksi 1950 ja lisensiaatiksi 1969 Helsingin yliopistosta. Hän toimi Helsingin evankelis-luterilaisen seurakunnan teinipastorina 1950–1951 ja Tampereen Harjun seurakunnan virallisena apulaisena 1951–1963 sekä kappalaisena 1963–1964. "Kotimaa"-lehden päätoimittaja ja Kirjapajan kirjallinen johtaja Talvitie oli 1964–1968, Tampereen lyseon uskonnonopettajana hän toimi 1952–1961. Talvitiellä oli myös monia seurakunnallisia ja muita luottamustehtäviä. Useita opintomatkoja ulkomaille hän teki vuodesta 1947 lähtien. Talvitie sai rovastin arvonimen 1977, WSOY:n kirjallisuussäätiön tunnustuspalkinto hänelle myönnettiin 1974. Talvitie harrasti mitalien keräilyä. Talvitie myös toimitti teoksia, samoin kuin käänsi kirjoja suomeksi unkarista ja ruotsista.


title: Maria Saksi-Coburg-Gotha

text: Maria Saksi-Coburg-Gotha (alun perin "Marie Alexandra Victoria", kutsumanimenä myös "Romanian Maria" ja "Edinburghin Maria", 29. lokakuuta 1875 Kent – 18. heinäkuuta 1938 Sinaia, Romania) oli Romanian viimeinen kuningatar ja kuningas Ferdinand I:n puoliso.


title: Maria Saksi-Coburg-Gotha

text: Marie Alexandra Victoria syntyi Britannian kuningasperheeseen ja hänen arvonimensä oli Edinburghin prinsessa. Hänen isänsä oli Edinburghin herttua (vuodesta 1893 Saksi-Coburg-Gothan herttua) Alfred ja äitinsä Venäjän suurruhtinatar Maria Aleksandrovna Romanova.


title: Maria Saksi-Coburg-Gotha

text: Maria avioitui Romanian saksalaissyntyisen kruununprinssi Ferdinandin kanssa vuonna 1893, vaikka osa Marian omaisista vieroksui tulevaa kaukaista hallituspaikkaa, jossa seuraelämä olisi vähäistä. Avioliitosta syntyi kuusi lasta.


title: Maria Saksi-Coburg-Gotha

text: Ferdinand nousi Romanian valtaistuimelle vuonna 1914 ja Maria otti tarmokkaasti osaa hallitusasioihin. Hallituskauden alku tuli olemaan ensimmäisen maailmansodan sävyttämää, mutta liittyminen sotaan ympärysvaltojen puolelle elokuussa 1916 toi Romanialle sodan loppuvaiheessa suuret lisäalueet. Ferdinand kuoli 61-vuotiaana vuonna 1927 ja Marian vaikutusmahdollisuudet pienenivät lähes olemattomiin. Seuraavat Romanian kuninkaat eivät kuitenkaan avioituneet, joten Maria jäi maan viimeiseksi kuningattareksi.


title: Manon Houette

text: Manon Houette (s. 2. heinäkuuta 1992 Le Mans) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa lokakuussa 2013. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017. Seuratasolla hän on edustanut Fleury Loiret HB:tä, kaudella 2016–2017 saksalaista Thüringer HC:tä sekä kaudella 2017–2018 Metz Handballia.


title: Marie-Gabrielle Capet

text: Marie- Gabrielle Capet (6. syyskuuta 1761 Lyon - 1. marraskuuta 1818 Pariisi) oli ranskalainen uusklassinen taidemaalari.


title: Marie-Gabrielle Capet

text: Capet oli köyhän perheen tytär ja on epäselvää, missä hän sai taiteellisen peruskoulutuksensa. Vuonna 1781 hän pääsi Pariisiin Adélaïde Labille-Guiardin oppilaaksi. Capet`n ensimmäiset työt esiteltiin nuorten taiteilijoiden näyttelyssä Exposition de la jeunessessa. Hän teki miniatyyrejä, öljyvärimaalauksia, akvarelleja ja pastelleja. Hänen työnsä saivat kehuja niiden virtuoosimaisesta värien käytöstä ja luonnostelusta.


title: Marie-Gabrielle Capet

text: Vuonna 1781 hän esitteli Salon de la Jeunessessa miniatyyrejään. Ranskan suuren vallankumouksen myötä taidemaailman ovet avautuivat toden teolla myös naisille. Capet alkoi esitellä tämän jälkeen säännöllisesti eri näyttelyissä.


title: Marie-Gabrielle Capet

text: Capet´n ja Labille- Guiardin suhde oli aluksi ammatillinen, mutta muuttui myöhemmin syväksi ystävyydeksi. Hän muutti asumaan Labille- Guiardin ja hänen aviomiehensä François Vincentin luo. Kun Labille- Guiard sairastui vakavasti, Capet piti hänestä huolta loppuun asti.


title: Marie-Gabrielle Capet

text: Suurin osa Capet ´n teoksista on nykyään esillä Louvressa, Pariisissa.


title: Manuel Álvarez Bravo

text: Manuel Álvarez Bravo (4. helmikuuta 1902 México – 19. lokakuuta 2002 México) oli meksikolainen valokuvaaja ja 1900-luvun merkittävimpiä nimiä Latinalaisen Amerikan valokuvataiteessa. Hänen kuviensa aiheina olivat työ, kuolemanrituaalit ja muu kansanperinne sekä marginaalissa elävät ihmiset.


title: Manuel Álvarez Bravo

text: Manuel Álvarez Bravo oli valokuvaajana itseoppinut, mutta hänen taidemaalarina toiminut isoisänsä ja opettajana työskennellyt isänsä harrastivat valokuvausta. Isä kuoli pojan ollessa vasta 12-vuotias, ja poika joutui jättämään koulunsa kesken. Hän meni töihin tekstiilitehtaaseen kunnes sai paikan valtiovarainministeriöstä. Iltaisin hän opiskeli ensin kirjanpitoa, mutta vaihtoi sen taidekursseihin. Álvarez Bravo hankki ensimmäisen oman kameransa parinkymmenen vuoden iässä työskennellessään virkamiehenä Oaxacan osavaltiossa. Pian hän voitti paikallisen valokuvakilpailun. Palattuaan synnyinkaupunkiinsa Méxicoon hän tapasi Tina Modottin ja pääsi tämän suhteiden ansiosta pääkaupungin vasemmistolaisiin taiteilijapiireihin. Tuttaviin kuuluivat muiden muassa Edward Weston ja Frida Kahlon Saksasta Meksikoon muuttanut valokuvajaisä Guillermo Kahlo, jotka kannustivat kannusti Álvarez Bravoa eteenpäin alalla.


title: Manuel Álvarez Bravo

text: Álvarez Bravo dokumentoi valokuvaamalla muun muassa Diego Riveran seinämaalauksia ja opetti 1930-luvun lopulla valokuvausta San Carlos -taideakatemiassa.


title: Manuel Álvarez Bravo

text: Vuonna 1984 Álvarez Bravolle myönnettiin elämäntyöstään kansainvälinen Hasselblad-palkinto. Hän kuoli satavuotiaana lokakuussa 2002.


title: Manuel Álvarez Bravo

text: Manuel Álvarez Bravon valokuvia on ollut laajasti esillä Helsingissä 1984 ja 1999 sekä yhteisnäyttelyssä Kuopion VB-valokuvakeskuksessa vuonna 2012.


title: Siraba Dembélé

text: Siraba Dembélé (s. 28. kesäkuuta 1986 Dreux) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa toukokuussa 2006. Hän on saavuttanut olympiahopeaa Rio de Janeirossa 2016 ja oli mukana jo Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017, ja hänet valittiin turnauksen tähdistöjoukkueeseen. Seuratasolla hän on edustanut kotimaansa seurojen lisäksi tanskalaista Randers HK:ta, makedonialaista ŽRK Vardar Skopjea sekä vuosina 2016–2018 venäläistä Rostov-Donia.


title: Lluís Puig

text: Lluís Puig i Gordi (s. 1959 Terrassa) on katalonialainen poliitikko. Hän toimi Katalonian aluehallinnon kulttuuriministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Puig lähti Puigdemontin ja kolmen muun ministerin (Clara Ponsatí, Meritxell Serret ja Antoni Comín) kanssa Belgiaan maanpakoon Espanjan nostettua kansanäänestyksen järjestämisen takia heitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanja antoi heistä myös eurooppalaisen pidätysmääräyksen, mutta perui sen myöhemmin 5. joulukuuta 2017.


title: Lluís Puig

text: Uusissa Katalonian parlamenttivaaleissa 21. joulukuuta 2017 yhä maanpaossa ollut Puig valittiin Katalonian parlamenttiin Puigdemontinkin edustamalta keskustaoikeistolaisen Junts per Catalunya -vaaliliiton listalta. Puig haki 18. tammikuuta 2018 yhdessä Puigdemontin ja Ponsatín kanssa Katalonian parlamentilta lupaa valtuuttaa toinen henkilö äänestämään puolestaan istunnossa, jossa uusi Katalonian pääministeri nimitettäisiin. Espanjan korkein oikeus päätyi kuitenkin torppaamaan pyynnön, minkä seurauksena Puig, Ponsatí ja Serret ilmoittivat 28. tammikuuta 2018 luopuvansa parlamenttipaikoistaan, jotta heidän tilalleen parlamenttiin nousevat edustajat voisivat olla äänestyksessä läsnä ja varmistaa näin itsenäisyysmielisille enemmistön.


title: Lluís Puig

text: Espanja uusi 23. maaliskuuta 2018 aiemmin jäädytetyn eurooppalaisen pidätysmääräyksen Puigdemontista ja useasta muusta maanpaossa olevasta katalaanipoliitikosta, mukaan luettuna Puig. Samalla kapinasyytettä () lievennettiin Puigin osalta syytteeksi "kansalaistottelemattomuudesta" () ja "julkisten varojen väärinkäytöstä" (). Puig ilmoittautui poliisille itse 5. huhtikuuta 2018 yhdessä muitten Belgiassa yhä olleitten eli Comínin ja Serretin kanssa. Heitä ei kuitenkaan pidätetty ja he saivat odottaa Espanjan vaatiman luovutuksen oikeuskäsittelyä Belgiassa vapaana. Heille ei myöskään määrätty takuita, eikä passeja takavarikoitu, vaikka heiltä kiellettiinkin Belgiasta poistuminen.


title: Lluís Puig

text: Puig osallistui 18. huhtikuuta 2018 vastoin Espanjan tahtoa Katalonian aluehallinnon Brysselin edustustossa kirjailija Manuel de Pedrolon syntymän satavuotisjuhlallisuuksiin tullen näin ensimmäiseksi Puigdemontin hallituksen ministereistä, joka on vieraillut Katalonian Brysselin edustustossa sen jälkeen, kun Espanja päätti lokakuussa 2017 kansanäänestystä seuranneen itsenäisyysjulistuksen jälkeen Katalonian itsehallinnon purkamisesta. Brysselin edustusto on ainoa Katalonian ulkomailla sijaitseva edustusto, jota Espanja ei sulkenut itsehallinnon purkamisen yhteydessä.


title: Lluís Puig

text: 16. toukokuuta 2018 Belgian oikeus ilmoitti, että Puigia, Comínia ja Serretiä ei luovuteta Espanjaan. Katalonian vastavalittu uusi pääministeri Quim Torra esitti 19. toukokuuta 2018, että vanhasta hallituksesta nimitettäisiin uudenkin hallituksen ministereiksi maanpaossa olevista Puig ja Comín sekä tutkintavankeudessa olevista Jordi Turull ja Josep Rull. 29. toukokuuta 2018 Torra ilmoitti kuitenkin luopuvansa yrittämästä maanpaossa ja vankilassa olevien nimittämistä Espanjan keskushallinnon asetuttua vastustamaan sitä. Puigin tilalle uudeksi kulttuuriministeriksi noussut Laura Borràs antoi symbolisen tukensa Puigille kirjoittamalla twitterissä, että oikeasti paikka kuuluisi yhä tälle.


title: Henrik Forsius (lääkäri)

text: Henrik Runar Forsius (24. elokuuta 1921 Helsinki – 27. helmikuuta 2018 Helsinki) oli suomalainen silmälääkäri, perinnöllisyystieteilijä ja professori.


title: Henrik Forsius (lääkäri)

text: Henrik Forsiuksen isä Runar Forsius työskenteli lastenlääkärinä; isä kuoli, kun Henrik oli 14-vuotias. Henrik Forsius alkoi opiskella lääketiedettä Helsingin yliopistossa, mutta hänet määrättiin vuonna 1941 jatkosotaan, jossa hän palveli muun muassa lääkintämiehenä. Sodan jälkeen Forsius valmistui lääketieteen lisensiaatiksi vuonna 1948 ja väitteli tohtoriksi 1954.


title: Henrik Forsius (lääkäri)

text: Silmälääketieteen lisäksi Forsius tutki perinnöllisyystiedettä, ja kollegansa Aldur Erikssonin kanssa hän löysi Ahvenanmaalta harvinaisen, perinnöllisen silmätaudin, joka tunnetaan Forsius–Eriksson-syndroomana. Forsius teki tutkimusretkiä eristyneisiin yhteisöihin muun muassa Grönlantiin ja Sevettijärvelle ja tutki niiden asukkaiden perimää. Hän on kuvannut useita perinnöllisiä silmäsairauksia sekä tutkinut ilmaston vaikutusta silmään.


title: Henrik Forsius (lääkäri)

text: Forsius toimi silmälääketieteen professorina Oulun yliopistossa 1965–1986. Lisäksi hän työskenteli Folkhälsanin perinnöllisyystieteen laitoksen tutkijana vuodesta 1963. Uumajan yliopisto myönsi hänelle kunniatohtorin arvon vuonna 1973.


title: Henrik Forsius (lääkäri)

text: Opintovuosinaan Forsius harrasti soutua, ja hänen seurajoukkueensa Akademiska Roddklubben voitti useita Suomen mestaruuksia.


title: Grâce Zaadi

text: Grâce Zaadi Deuna (s. 7. heinäkuuta 1993 Courcouronnes) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa vuonna 2013. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017. MM-kilpailuissa hänet valittiin turnauksen tähdistöjoukkueeseen. Seuratasolla hän on edustanut Metz Handballia vuodesta 2010.


title: Veksøn kypärät

text: Veksøn kypärät tai Viksøn kypärät () ovat kaksi kypärää, jotka on valmistettu pronssista. Ne löytyivät vuonna 1942 Veksøn kylän läheltä Tanskan Sjællannista. Kypärät on ajoitettu 1200/1100–1000 eaa., jolloin ne kuuluvat Skandinavian pronssikauden Monteliuksen periodille IV. Kypärät ovat näytteillä Tanskan kansallismuseossa.


title: Veksøn kypärät

text: Tanskassa on ollut tapana kaivaa soista turvetta polttoaineeksi talojen lämmittämiseen. Vuonna 1942 työskenteli työmies Jens Christensen tällaisella turpeennostotyömaalla Brøns Mose -suolla. Hän kuuli lapionsa alta äänen ja hän nosti 70 senttimetrin syvyydestä turpeen pinnan alta esille metallinkappaleen. Kappaleita löytyi lisää ja nämä kaikki toimitettiin Tanskan kansallismuseoon tutkittaviksi. Restauroijat onnistuivat kokoamaan palasista kaksi samanlaista kypärää.


title: Veksøn kypärät

text: Kyseinen suo on pronssikaudella ollut osa viereistä Løged Sø -järveä tai se oli silloin itsenäinen lampi. Tutkijat uskovat, että kypärät joutuivat järveen suoritetun uhrauksen johdosta. Tällaisia uhreja tunnetaan Tanskasta lukuisia. Myöhemmin lampi tai järven lahti soistui umpeen, jolloin esineet jäivät turpeen sisälle.


title: Veksøn kypärät

text: Kypärät ovat keskenään lähes identtiset. Kypärien helmat muistuttavat muodoltaan Tanskan tammiarkkuhautauksissa löytyneitä miesten kangashattuja. Tosin samanmuotoisia kypäriä on löytynyt uurnakenttäkulttuurin löytöpaikoilta. Kypärien helmat on valmistettu takomalla ne muotoonsa kahdessa osassa, jotka on sitten liitetty toisiinsa niittaamalla. Kypärän ulkopuolella kulkee helman lakiosan yli tukilevyt. Poikittaisessa tukilevyssä on reiät, johon on tutkijoiden mukaan työnnetty sulkia. Pitkittäisessä tukilevyssä on pystyasennossa rako, johon on kiinnitetty hevosen harjas. Kypärän pinnan koristelu on tehty pakottamalla siihen ulospäin pullistuvia pallomaisia kuplia. Suurimmat kuplat sijaitsevat kypärien etuosassa ja niitä suojaa ylöpuolelta omat kaaret. Vaikutelmaksi jää kaksi tuijottavaa silmää. Silmien välissä työntyy eteen- ja alaspäin terävä koukku. Onko tässä tavoiteltu petolinnun vaikutelmaa? Pienemmät koristelupisteet seuraavat kypärän reunaa ja tekevät kypärän etupuolella S-kirjaimen muotoiset mutkat. Kummassakin kylärässä on vielä kaksi laivakuviota ("Vogelsonnenbarken"). Päälaelle kiinnitetyt sarvet ovat samalla tavalla kaarella kuin härällä tai lur-soittimilla.


title: Veksøn kypärät

text: Kypärän käyttäminen on kasvattanut käyttäjän pituutta huomattavasti. Tutkijoiden arvaus on, että kyseessä on seremoniassa käytettävä kypärä. Sen käyttäjistä on runsaasti kalliopiirroksia, kivipiirroksia ja kuvauksia pronssiesineissä. Kypärän käyttötarkoitus on edelleen auki ja sitäkään ei tiedetä tarkalleen, mitä uskonnollista riittiä ne palvelivat. Kypärissä on piirteitä ihmisestä, hevosesta, härästä, joutsenesta ja petolinnusta, sekä piirrettynä laivan kuviot. Monissa kalliopiirroksissa sarvipäiset henkilöt liikkuvat pareina, ja heillä on käsissään leveäteräiset kirveet. Tällaiset kalliopiirrokset löytyy esimerkiksi Fossumissa (Tanum 255) ja Kvillessä (Kville 124 B).


title: Veksøn kypärät

text: Kypärien metallista teetettiin vuonna 1944 analyysi. Kypäriin käytetty pronssi on valmistettu kupari-tina-seoksesta, jossa on tinaa 16,8 %. Tämä on tavallista enemmän, koska yleensä tinaa käytetään vain 10 %. Metallissa on mukana myös lyijyä (0,35–0,95 %), arsenikkia (0,22–0,24 %), antimonia (0,11–0,23 %), nikkeliä (0,13–0,32 %) ja hieman hopeaa (0,05–0,06 %).


title: Dokosaani

text: Dokosaani eli n-dokosaani (CH) on 22-hiilinen suoraketjuinen hajuton alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Dokosaanin rakennekaava on CH(CH)CH, moolimassa 310,61 g/mol, sulamispiste 43.8 °C, kiehumispiste 369 °C, leimahduspiste 113 °C (c.c), tiheys 0.7944 g/cm (vesi = 1,0 g/cm) ja CAS-numero 629-97-0. Dokosaani ei käytännössä liukene veteen, mutta liukenee kloroformiin ja etanoliin sekä erityisen hyvin dietyylieetteriin.


title: Dokosaani

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Amandine Leynaud

text: Amandine Leynaud (s. 2. toukokuuta 1986 Aubenas) on ranskalainen käsipalloilija, pelipaikaltaan maalivahti. Hän pelasi Ranskan maajoukkueessa ensimmäisen maaottelunsa marraskuussa 2005. Hän on saavuttanut olympiahopeaa Rio de Janeirossa 2016 ja oli mukana jo Pekingin olympialaisissa 2008 ja Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017. Seuratasolla hän on edustanut kotimaansa seurojen lisäksi romanialaista CS Oltchim Râmnicu Vâlceaa kaudella 2012–2013 sekä makedonialaista ŽRK Vardar Skopjea vuosina 2013–2018.


title: Antoni Comín

text: Antoni Comín i Oliveres (s. 1971 Barcelona) on katalonialainen poliitikko. Hän edustaa Katalonian tasavaltalaista vasemmistoa ja toimi Katalonian aluehallinnon terveysministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Comín lähti Puigdemontin ja kolmen muun ministerin (Meritxell Serret, Lluís Puig ja Clara Ponsatí) kanssa Belgiaan maanpakoon Espanjan nostettua kansanäänestyksen järjestämisen takia heitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanja antoi heistä myös eurooppalaisen pidätysmääräyksen, mutta perui sen myöhemmin 5. joulukuuta 2017. Uusissa Katalonian parlamenttivaaleissa 21. joulukuuta 2017 yhä maanpaossa ollut Comín valittiin uudelleen parlamenttiin.


title: Antoni Comín

text: Espanja uusi 23. maaliskuuta 2018 aiemmin jäädytetyn eurooppalaisen pidätysmääräyksen Puigdemontista ja useasta muusta maanpaossa olevasta katalaanipoliitikosta, mukaan luettuna Comín, joka ilmoittautui itse poliisille Belgiassa 5. huhtikuuta 2018 yhdessä muitten Belgiassa yhä olleitten eli Puigin ja Serretin kanssa. Heitä ei kuitenkaan pidätetty ja he saivat odottaa Espanjan vaatiman luovutuksen oikeuskäsittelyä Belgiassa vapaana. Heille ei myöskään määrätty takuita, eikä passeja takavarikoitu, vaikka heiltä kiellettiinkin Belgiasta poistuminen.


title: Antoni Comín

text: Katalonian parlamentin puhemiehistö hyväksyi 24. huhtikuuta 2018 Comínin anomuksen saada valtuuttaa toinen henkilö äänestämään puolestaan parlamentin istunnoissa ilman, että Comínin tarvitsisi luopua parlamenttipaikastaan. Ciutadans-puolue ja Kansanpuolue valittivat puhemiehistön päätöksestä Espanjan perustuslakituomioistuimeen, mutta tuomioistuin ei muuttanut päätöstä. 16. toukokuuta 2018 Belgian oikeus ilmoitti, että Comínia, Puigia ja Serretiä ei luovuteta Espanjaan.


title: Antoni Comín

text: Katalonian vastavalittu uusi pääministeri Quim Torra esitti 19. toukokuuta 2018, että vanhasta hallituksesta nimitettäisiin uudenkin hallituksen ministereiksi maanpaossa olevista Comín ja Puig sekä tutkintavankeudessa olevista Jordi Turull ja Josep Rull. 29. toukokuuta 2018 Torra ilmoitti kuitenkin luopuvansa yrittämästä maanpaossa ja vankilassa olevien nimittämistä Espanjan keskushallinnon asetuttua vastustamaan sitä.


title: MHC Vahterpää

text: MHC Vahterpää on Katanpää-luokan miinanetsintä-alus ("M"ine"H"unter, "Coastal"), jonka on Suomen merivoimille rakentanut italialainen telakka Intermarine S.p.A.. Aluksen tunnus (kylkinumero) on 42. Nimensä se on saanut romutuksen seurauksena vuonna 1961 Haverön liepeille uponneen miinanraivaaja-aluksen mukaan.


title: MHC Vahterpää

text: Suomen merivoimat lähetti tarjouspyynnön miinantorjunta-aluksista Intermarine-tehtaalle vuonna 2002 ja marraskuussa 2006 tehtiin 244,8 miljoonan euron tilaus kolmen aluksen ja varaosapaketin toimittamisesta. Kolmantena ja viimeisenä valmistunut alus saapui Suomeen joulukuussa 2016.


title: MHC Vahterpää

text: Vahterpään kummikaupunki on Kotka ja se sijoitettiin Rannikkolaivastoon.


title: Pablo Iglesias

text: Pablo Iglesias voi tarkoittaa ainakin seuraavia henkilöitä:


title: Edward Edwards (sarjamurhaaja)

text: Edward Wayne Edwards, alun perin Charles Murray, (14. kesäkuuta 1933 – 7. huhtikuuta 2011) oli tuomittu yhdysvaltalainen sarjamurhaaja. Edwards pakeni Akronin vankilasta Ohiossa vuonna 1955. Lopulta hänet pidätettiin Atlantassa 20. tammikuuta 1962. Hänet päästettiin ehdonalaiseen vapauteen vuonna 1967, ja vuosien 1977 ja 1996 välillä hän murhasi ainakin viisi ihmistä.


title: Edward Edwards (sarjamurhaaja)

text: Edwardsin tiedetään murhanneen viisi ihmistä: kaksi Ohiossa vuonna 1977, kaksi Wisconsinissa vuonna 1980, ja yksi Ohiossa vuonna 1996.


title: Edward Edwards (sarjamurhaaja)

text: Ensimmäiset murhat, joista Edwards tuomittiin, Billy Lavaco ja Judy Straubista, kaksinkertainen murha, tapahtuivat Ohiossa vuonna 1977. Hänet tuomittiin elinkautiseen näistä rikoksista vuonna 2010.


title: Edward Edwards (sarjamurhaaja)

text: Toinen kaksoismurha, Tim Hack ja Kelly Drew, tapahtui Wisconsinissa vuonna 1980. Tapausta kutsuttiin nimellä "Sweetheart Murders". Edwardsia oli kuulusteltu tuolloin, mutta ei ollut perusteita pidättää häntä. Lähes 29 vuotta myöhemmin hänen yhteys murhiin todistettiin DNA-testien avulla. Ilmeisesti Edwardsin oma lapsi vihjasi poliisille hänen mahdollisesta osallistumisesta


title: Edward Edwards (sarjamurhaaja)

text: Edwards tunnusti 1996 Danny Boy Edwardsin murhan Ohiossa. Uhri oli adoptoitu lapsi, joka oli asunut Edwardsin ja hänen vaimonsa luona useita vuosia. Dannyn alkuperäinen nimi oli Danny Lain Gloeckner. Edwards murhasi Dannyn saadakseen vakuutusrahat. Edwards tuomittiin kuolemaan tästä rikoksesta maaliskuussa 2011, mutta hän kuoli vankilassa luonnollisista syistä kuukautta myöhemmin.


title: Edward Edwards (sarjamurhaaja)

text: Phil Stanfordin kirjan "The Peyton-Allan Files"in" "mukaan"," Edwards voi olla vastuussa Beverly Allan ja Larry Peyton murhista Portlandissa vuonna 1960. Kaksi miestä pidätettiin ja vangittiin murhista, mutta vapautettiin vankilasta varhain. Viranomaiset väittävät, että oikeat henkilöt olivat syytettyinä.


title: Edward Edwards (sarjamurhaaja)

text: Jotkut tutkijat ovat todenneet, että Edwards asui pohjois-Kaliforniassa jokaisen Zodiac Killerin murhan aikaan 1960-luvun lopulla ja olisi tuolloin sopinut Zodiacin kuvaukseen, vaikka muut kiistävät tämän väitteen.


title: Edward Edwards (sarjamurhaaja)

text: Maaliskuussa 2017, etsivä Chad Garcia Jeffersonin maakunnan (Wisconsin) seriffin poliisiasemalta, joka oli vastuussa "Sweetheart Murders" -tapauksesta kertoi, miten Hack ja Drewin murhat ratkesivat Edwarsin tyttären vihjeen ansiosta. Garcia sanoi olevansa "melko varma" Edwardsin murhanneen ainakin viidestä seitsemään muuta.


title: Laurisa Landre

text: Laurisa Landre (s. 27. lokakuuta 1985 Pointe-à-Pitre) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa kesäkuussa 2014. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017. Seuratasolla hän edustaa kaudella 2017–2018 Metz Handballia. Kotimaansa seurojen lisäksi hän on edustanut romanialaista SCM Craiovaa.


title: Marie Prouvensier

text: Marie Prouvensier (s. 9. helmikuuta 1994 Dijon) on ranskalainen käsipalloilija. Hän saavutti Ranskan maajoukkueessa olympiahopeaa Rio de Janeirossa 2016. Seuratasolla hän edustaa Brest Bretagne Handballia.


title: Estelle Nze Minko

text: Estelle Nze Minko (s. 11. elokuuta 1991 Saint-Sébastien-sur-Loire) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa lokakuussa 2013. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017. Seuratasolla hän on edustanut unkarilaista Siófok KC:tä vuodesta 2016.


title: Sassandra

text: Sassandra on Atlantin valtamereen laskeva joki Guineassa ja Norsunluurannikolla. Sen pituus on 915 kilometriä ja valuma-alueen laajuus 68 550 neliökilometriä.


title: Sassandra

text: Joki saa alkunsa 710 metriä korkeudella Tetinivuorilta Beylan kaakkoispuolelta. Se virtaa ensin Bagbè-nimisenä kohti itää, kääntyy sitten etelään ja lopuksi kaakkoon. Joki laskee Atlanttiin 16 kilometriä pitkän estuaarin kautta. Se toimii Guinean ja Norsunluurannikon rajajokena muutaman kymmenen kilometrin matkalla. Sassandran tärkeimmät sivujoet ovat Boa, Bafing, N’Zo, Lobo ja Davo.


title: Sassandra

text: Joen suussa sijaitsee Sassandran kaupunki. Buyossa on säännöstelypato, joka muodostaa laajan tekojärven.


title: Sophie de Choiseul-Gouffier

text: Sophie de Choiseul-Gouffier (liet. Sofija Tyzenhauzaitė de Šuazel-Gufjė, s. 1790 Lida, Valko-Venäjä – 28. toukokuuta 1878 Nizza, Ranska) oli liettualainen kirjailija. Hän polveutui Liettuan vanhasta aatelista ja kuului Tyzenhaus-sukuun.


title: Sophie de Choiseul-Gouffier

text: Choisseul-Gouffierin kirjoitti kirjansa ranskaksi ja hän oli yksi ensimmäisistä liettualaisista naiskirjailijoista. Hänen teoksensa kertovat hänen oman aikansa liettualaisten aatelisnaisten elämästä.


title: Sophie de Choiseul-Gouffier

text: Avioliiton Choisseul-Chomeur solmi vuonna 1812 ranskalaisen aatelismiehen, Antoine Louis Octaven kanssa, kun Napoleonin joukot hyökkäsivät Liettuan halki Venäjälle. Miehensä kuoltua hän hoiti sukutilaansa yksin. Viimeiset vuotensa hän eli Ranskassa.


title: Chloé Bulleux

text: Chloé Bulleux (s. 18. marraskuuta 1991 Annecy) on ranskalainen käsipalloilija. Hän saavutti Ranskan maajoukkueessa olympiahopeaa Rio de Janeirossa 2016. Seuratasolla hän on vuodesta 2017 edustanut Issy Paris Handia. Hän on pelannut myös unkarilaisseura Siófok KC:ssä.


title: Olli Antonio

text: Olli Antonio on suomalainen rap-artisti. Lahdessa varttunut tekijä julkaisi ensimmäisen sooloalbuminsa "De Puta Madre" Hög Recordsin kautta 7. maaliskuuta 2018. Aiemmin hän on vaikuttanut Rähinä Recordsille levyttäneessä, punk-vaikutteista musiikkia tehneessä Negatiiviset Nuoret -kokoonpanossa. Artistin isä on espanjalainen, jonka myötä myös levyn nimi on syntynyt.


title: Olli Antonio

text: "De Puta Madre" -albumilta julkaistiin neljä singleä: "Pinkkei elefanttei", "Kultaketju", "Valot" sekä nimikkobiisi "De Puta Madre". Lisäksi kappaleesta "Pinkkei elefanttei" kuvattiin myös musiikkivideo.


title: Olli Antonio

text: Kesäkuussa 2018 Olli Antoniolta ilmestyi jälleen uusi single, Xmiehen tuottama "Rullaan spotil", Hög Recordsin kautta.


title: Allison Pineau

text: Allison Pineau (s. 2. toukokuuta 1989 Chartres) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa helmikuussa 2007. Hän on saavuttanut olympiahopeaa Rio de Janeirossa 2016 ja oli mukana jo Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017. Seuratasolla hän on edustanut kotimaansa seurojen lisäksi romanialaisseuroja CS Oltchim Râmnicu Vâlcea ja HCM Baia Mare sekä makedonialaista ŽRK Vardar Skopjea ja slovenialaista RK Krim Ljubljanaa. Kaudella 2017–2018 hän edustaa Brest Bretagne Handballia.


title: Salla Kozma

text: Salla Kozma (o.s. Keränen, s. 28. joulukuuta 1975) on suomalainen näyttelijä. Hän on näytellyt useissa eri elokuvissa ja televisiosarjoissa. Hän on opiskeli näyttelijäksi vuosina 2001–2004 Aarhusissa The Russian Academy of Theatre Arts GITIS Scandinaviassa.


title: Camille Ayglon-Saurina

text: Camille Ayglon-Saurina (o.s. Ayglon, s. 21. toukokuuta 1985 Avignon) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa maaliskuussa 2007. Hän on saavuttanut olympiahopeaa Rio de Janeirossa 2016 ja oli mukana jo Pekingin olympialaisissa 2008 ja Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017. Seuratasolla hän on edustanut romanialaista CSM Bucureștia vuodesta 2016.


title: Blandine Dancette

text: Blandine Dancette (s. 14. helmikuuta 1988 Firminy) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa kesäkuussa 2009. Hän on saavuttanut olympiahopeaa Rio de Janeirossa 2016 ja oli mukana jo Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017. Seuratasolla hän on edustanut vuodesta 2017 Nantes LAH:ta.


title: Koillisrintama

text: Koillisrintama oli Suomen sisällissodan rintama, jonka sotatoimet olivat myös osa valkoisen Suomen tekemiä Vienan retkiä. Sen taistelut käytiin maalis–huhtikuussa 1918 Suomen ja Neuvosto-Venäjän rajaseudulla Peräpohjolassa, Itä-Lapissa ja Vienan Karjalassa. Koillisrintaan taistelut päättyivät ratkaisemattomaan, kun punaiset eivät onnistuneet saamaan sillanpääasemaa Suomen puolelta, ja valkoiset taas eivät päässeet etenemään Vienan Karjalaan.


title: Koillisrintama

text: Koillisrintama syntyi, kun Neuvosto-Venäjän puolelle paenneet Lapin punakaartilaiset perustivat uuden rintaman hyökätäkseen valkoisten selustaan. Valkoiset puolestaan olivat samaan aikaan käynnistämässä omaa hyökkäystään Itä-Karjalan valtaamiseksi ja liittämiseksi Suomeen. Punaiset luopuivat omista hyökkäysaikeistaan nopeasti, kun Neuvosto-Venäjä ja kansanvaltuuskunta kielsivät Brest-Litovskin rauhansopimuksen mukaisesti punakaartia ylittämästä valtionrajaa. Tämään jälkeen punaiset perustivat rajan tuntumaan Neuvosto-Venäjän puolelle Kuusamon korkeudelta aina Kuolajärven pitäjän Kurttiin ulottuvan puolustuslinjan estääkseen valkoisia etenemästä Vienan Karjalaan ja sitoakseen samalla heidän joukkojaan pois Etelä-Suomen taisteluista. Valkoisten hyökkäysten jälkeen taistelut päättyivät lopulta 23. huhtikuuta, kun Itä-Karjalan valtaus lopetettiin ensimmäisen maailmansodan ympärysvaltojen painostuksen vuoksi. Pelkona oli Suomen liittolaisen Saksan eteneminen Vienan kautta brittijoukkojen valvomalle Jäämeren rannikolle.


title: Koillisrintama

text: Sissisodan tyylisille taisteluille antoi leimansa erityisesti valkoisten käyttämien asevelvollisten huono motivaatio, joka johti usein pakokauhuun ja sekasortoisiin perääntymisiin. Myöskään vapaaehtoisina taistelleet Lapin suojeluskuntalaiset eivät olleet innostuneita heimoaattesta ja suhtautuivat nihkeästi Etelä-Suomesta tulleiden upseerien pyrkimyksiin Suur-Suomen luomiseksi.


title: Koillisrintama

text: Suomen porvariston heimoaatteeseen kuuluneet suunnitelmat Suur-Suomesta alkoivat konkretisoitumaan helmikuun vallankumouksen jälkeen huhtikuussa 1917, jolloin Tampereella perustettiin Karjalan sivistysseura. Kuukautta myöhemmin se esitti vaatimuksen Itä-Karjalan itsehallinnosta ja tammikuussa 1918 Uhtualla pidetyssä kokouksessa vaadittiin jo kokonaan itsenäisen Karjalan tasavallan perustamista. Perimmäisenä tarkoituksena oli kuitenkin alueen liittäminen Suomeen. Heimoaatteen lisäksi taustalla olivat talodelliset vaikuttimet, sillä Suomen metsäteollisuudella oli suuria suunnitelmia Itä-Karjalan luonnonrikkauksien hyödyntämiseksi. Valkoisen armeijan ylipäällikön kenraali C. G. E. Mannerheimin annettua sisällissodan aikana 23. helmikuuta kuuluisan "miekkavala"-päiväkäskynsä ryhtyivät heimoaktivistit ja liikemiehet suunnittelemaan Itä-Karjalaan tehtävää ”vapautusretkeä”. Samalla Vaasan senaatti myönsi Karjalan sivistysseuralle määrärahan alueelle suunnatun propagandan harjoittamiseen. Merkittävimpiä agitaattoreita olivat Paavo Ahava ja hänen poikansa Paavo Ahava nuorempi sekä Ilmari Kianto ja Samuli Paulaharju.


title: Koillisrintama

text: Valkoisten päämaja sai tiedon Neuvosto-Venäjälle paenneiden suomalaisten muodostamasta uhasta 29. helmikuuta, jolloin Kemijärven suojeluskunnan päällikkö Jussi Hagberg raportoi Muurmannin radan varrella olevan 400 punaista. Mannerheim ehdotti aluksi perustettavaksi 100 miehen osastoa, jonka tehtäväksi tulisi estää mahdolliset hyökkäykset, mutta 5. maaliskuuta hän antoi jääkäriluutnantti Oiva Willamolle määräyksen järjestää rajavartiojoukot Savukosken, Kuolajärven ja Kuusamon rajaseuduille. Willamo muodosti valkoiseen armeijaan liitetyn "Kuolajärven pataljoonan", jonka hän kokosi Kuusamosta värväämistään 200 vapaaehtoisesta sekä Oulusta lähetetyistä 500 asevelvollisesta.


title: Koillisrintama

text: Peräpohjolan suojeluskuntapiirin päällikkö K. M. Wallenius laati samaan aikaan Kantalahden ja Kuolan valtaussuunnitelman, jonka päämaja muokkasi osaksi Vienan Karjalan retkeä. Mannerheimin 11. maaliskuuta hyväksymässä suunnitelmassa Vienan valloitus oli jaettu viidelle eri suojeluskuntapiirille, joista Peräpohjolan vastuulle tuli Pohjois-Vienan, Kuolan niemimaan ja Jäämeren rannikon valtaus. Suojeluskuntapiirin johtohahmoja olivat Walleniuksen, Willamon ja Hagbergin lisäksi jääkäri Tauno Ilmoniemi, metsäpäällikkö Hugo Sandberg sekä tilanomistaja Kaleb Savukoski.


title: Koillisrintama

text: Wallenius sai Kuusamossa alaisuuteensa 550 miehen osaston, joka koostui lähinnä Oulun suojeluskuntalaisista. "Kuusamon pataljoonaksi" nimetyn joukon tehtävänä oli edetä Muurmannin radalle ja samalla taistella kohtaamiaan punakaartilaisia vastaan. Asevelvollisuuslain nojalla valkoiseen armeijaan värvättyjä lappilaisia ei kuitenkaan kiinnostanut suomalaisia työläisiä vastaan sotiminen tai Itä-Karjalan valloitus. Hevosineen pakkomobilisoidille talonpojille puolestaan esitettiin peitetarina, jonka mukaan joukot olivat lähdössä hakemaan jauhoja Knäsöstä. Mannerheim antoi lopulta etenemiskäskyn 15. maaliskuuta. Ennen matkalle lähtöä Kuolajärven kirkkoherra Aukusti Hakkarainen siunasi vielä valkoisten joukot.


title: Koillisrintama

text: Perämeren rannikkoseudun punaisia alkoi helmikuun alussa pakenemaan Ruotsiin, Norjaan ja Neuvosto-Venäjälle, kun valkoiset olivat saaneet alueen haltuunsa. Neuvosto-Venäjälle suunnanneiden joukkoon liittyi vielä Kittilän ja Sodankylän punaisia sekä valkoisten kostotoimia pelänneitä Ivalon työläisiä niin että helmikuun toisella viikolla Nuorttijoella oli noin 100 pakolaista. Seudulla oli myös Muurmannin alueen suomalaisia metsätyöläisiä ja radanrakentajia, jotka olivat halukkaita liittymään punakaartiin. 14. helmikuuta päätti vielä rajan pinnassa sijaitsevan Kuolajärven punakaarti vetäytyä Venäjän puolelle saatuaan tietää Kemijärveltä tulossa olleista suojeluskuntalaisista.


title: Koillisrintama

text: Rovaniemen punakaartin johtoon kuuluneet Aleksi Tuorila ja Juho Sjöberg olivat jo 27. tammikuuta matkustaneet Helsinkiin hankkiakseen aseita Lapin punakaarteille. Kansanvaltuuskunnan suunnitelmiin ei kuitenkaan kuulunut vallankumouksen käynnistäminen pohjoisessa, sillä sen uskottiin ratkeavan Etelä-Suomen asutuskeskuksissa. Toisaalta valkoiset olivat samaan aikaan miehittäneet Pohjanmaan, joten aseita ei olisi edes saatu perille. Helmikuun puolivälissä Tuorila laati uuden suunnitelman, mutta yleisesikunta oli edelleen epäilevä sen tarpeellisuudesta. Tuorilan suunnitelman mukaan Neuvosto-Venäjälle paenneista punaisista muodostettaisiin osasto, joka hyökkäisi rajan yli Pohjois-Suomeen tai osallistuisi taisteluihin Etelä-Suomen rintamilla. Kun sotatilanne alkoi helmikuun lopussa näyttämään punaisten kannalta epäedulliselta, teki ylipäällikkö Eero Haapalainen 23. helmikuuta esityksen pohjoiseen lähetettävästä retkikunnasta, jonka tehtävänä olisi uuden rintaman organisoiminen Itä-Lapin rajaseudulle.


title: Koillisrintama

text: Vienanmeren rannalla sijaitsevaan Kantalahteen saapui samaan aikaan lisää Suomesta paenneita punakaartilaisia, joista osalla oli mukana myös perheenjäseniään. Kylässä pidetyssä kokouksessa valittiin lähetystö, jonka tehtävänä oli matkustaa Helsinkiin hankkimaan aseita sekä kansanvaltuuskunnan lupa uuden rintaman perustamiseen. Viisihenkiseen lähetystöön kuuluivat Kuolajärven työväenneuvoston jäsenet Viktor Tolonen ja Mikko Pikkuvirta, karjalainen itsenäisyysaktivisti Iivo Ahava sekä kaksi rivikaartilaista. Ahavan selonteon saatuaan yleisesikunta tuli vakuuttuneeksi uuden rintaman tarpeellisuudesta ja Haapalainen sai luvan pohjoisen retkikunnan varustamiseen. Kouvolan punakaartin komendantin Kosti Tammisen johtaman vajaan 100 miehen vahvuisen ryhmän oli tehtäväksi tuli matkustaa junalla Pietarin kautta Kantalahteen, jossa perustettaisiin uusi taisteluosasto "Suomen Punaisen Kaartin pohjoisin rintama". Kantalahdesta saapuneen lähetystön lisäksi matkaan lähtivät muun muassa Aleksi Tuorila ja Juho Sjöberg, kittiläläinen kansanedustaja Ville Kiviniemi sekä Pohjois-Suomessa ennen sotaa kiertänyt agitaattori K. O. Iivonen. Suurin osa mukaan tulleista punakaartilaisista oli Kouvolan seudulta.


title: Koillisrintama

text: Juna lähti Helsingistä 28. helmikuuta ja saapui Viipurissa tehdyn pysähdyksen jälkeen Pietariin 2. maaliskuuta. Kosti Tamminen neuvotteli Pietarin sotaneuvoston kanssa asekaupoista onnistuen hankkimaan 8 000 kivääriä ja noin miljoona patruunaa. Pietariin jäi vastineeksi 30 hiihtotaitoista miestä kaupungin puolustusta varten. Brest-Litovskin rauhanneuvottelujen vuoksi bolševikit kuitenkin estivät aluksi junan lähdön eteenpäin. Ryhmä pääsi jatkamaan matkaansa vasta viikon kuluttua, kun lasti oli merkitty asiakirjoihin viljaksi. Petroskoissa juna pysäytettiin uudelleen ja suomalaiset pidätettiin vuorokaudeksi. 15. maaliskuuta retkikunta viimein saapui Vienan Kemiin, jossa junaan nousi 400 suomalaista työläistä valmiina liittymään punakaartiin. Matkan aikana järjestetyssä vaalissa pohjoisimman rintaman päälliköksi valittiin Aleksi Tuorila, rintamaylipäälliköksi Iivo Ahava ja muonituspäälliköksi Ville Vihuri. K. O. Iivonen nimitettiin myöhemmin sen komissaariksi.


title: Koillisrintama

text: Yöllä 18. maaliskuuta retkikunta saapui Knäsöön, jossa Ahavan johtama hieman yli 200 miehen osasto jäi junasta aloittaen valmistautumisen Suomeen tehtävää hyökkäystä varten. Retkunnan saavuttua Kantalahteen pidätti paikallinen sotilasneuvosto suomalaiset Brest-Litovskin rauhansopimuksen nojalla. 20. maaliskuuta Ahava siirtyi pienen osaston kanssa Kuolajärven Kurttiin, jonka jälkeen bolševikit riisuivat Knäsöön jääneet miehet aseista vuorokautta myöhemmin. Kantalahden sotilasneuvoston komendantti vaati suomalaisia vetäytymään Muurmannin alueelta ja luopumaan rajan yli tehtävästä hyökkäyksestä, koska sen pelättiin johtavan valkoisten vastahyökkäykseen Neuvosto-Venäjän puolelle. Samaan aikaan myös Suomen Punaisen Kaartin Pietarissa olleelta edustajalta saapui käsky noudattaa rauhansopimuksen ehtoja, ja olla hyökkäämättä Suomeen. Punakaartilaiset pääsivät lopulta vapaaksi 24. maaliskuuta Lev Trotskin määräyksellä, jonka jälkeen Tuorilan ja Pikkuvirran johtama osasto lähti vielä samana iltana kohti Kanasen kylää.


title: Koillisrintama

text: Osapuolet kohtasivat ensimmäisen kerran 21. maaliskuuta Kilislammen eräkämpällä, jolloin vääpeli Eino Pakasmaan johtama valkoisten partio yllätti paikalla yöpyneen punaisten kymmenen miehen tiedusteluosaston. Pakasmaan mukaan punaiset kieltäytyivät antautumasta, jonka jälkeen he kaatuivat taistelussa. Todellisuudessa yöuniltaan yllätetyt punakaartilaiset teloitettiin, mutta kaksi heistä onnistui pakenemaan teeskenneltyään kuollutta.


title: Koillisrintama

text: Alkuperäisen suunnitelman mukaan Ahavan piti odottaa Tuorilaa ja hänen tuomiaan lisäjoukkoja Kanasen kylässä, mutta saatuaan muutaman päivän kuluttua tiedon Kilislammen tapahtumista lähtivät punaiset välittömästi vihollisen perään. Ahavan johtama 200 miehen osasto ylitti rajan Kurtin kylän korkeudella aamulla 24. maaliskuuta, jonka jälkeen he törmäsivat valkoisiin Tuntsajoen varrella sijaitsevalla Nivalan uudistilalla. Vääpeli Lauri Jokelan johtama 50 valkoisen osasto oli asemissa tilan rakennuksissa ja joen penkalla. Punaisten havaittua valkoisten asemat he ryntäsivät epäjärjestyksessä hyökkäykseen, jolloin valkoisten yhteislaukaus kaatoi 16 punaista. Loput lähtivät perääntymään sekasortoisesti, mutta myös suurin osa valkoisten asevelvollisuusjoukoista pakeni taistelupaikalta. Ahava jäi paikalle yksin suojaamaan miestensä pakoa ja pääsi itse pakenemaan vasta tuntien kuluttua.


title: Koillisrintama

text: Nivalan taistelussa saavutettu voitto oli valkoisten kannalta merkittävä, sillä he estivät näin punaisia saamasta tukikohtaa Suomen puolelta. Punaiset taas muuttivat tappion seurauksena suunnitelmiaan, ja pidättäytyivät jatkossa bolševikkien sekä kansanvaltuuskunnan ohjeiden mukaisesti hyökkäämästä enää Suomeen. Sen sijaan he päättivät perustaa puolustuslinjan Neuvosto-Venäjän puolelle mahdollisimman lähelle rajaa. Tarkoituksena oli estää valkoisten eteneminen Vienaan ja samalla sitoa heidän joukkojaan pois Etelä-Suomen rintamilta. Ahavan johtama 500 miehen ryhmä muodosti puolustuslinjan, joka kulki Tolvantojärven kautta kohti Kurttia. Heikki Pekkalan ja Ville Vihurin johtama 150 miehen osasto puolestaan miehitti Ruvan ja Soukelon kylät, ja 400 miestä jätettiin reserviksi Tuorilan alaisuuteen Kanaseen. Yhtenäinen puolustuslinja ulottui nyt Kuusamon korkeudelta Kurttiin ja esti valkoisten pääsyn Vienan Karjalaan.


title: Koillisrintama

text: Pekkalan ja Vihurin johtama punaisten joukko lähti asemapaikoilleen 25. maaliskuuta. Pekkalan 50 miehen osasto jäi Ruvan kylään Vihurin jatkaessa Soukeloon. Puolenyön aikaan valkoisten Kuusamon retkikunnan tiedusteluosasto lähestyi Soukeloa, mutta joutui palaamaan takaisin punaisten avattua tulen. Maaliskuun lopussa Wallenius laati uuden suunnitelman Ruvan ja Soukelon kylien valtaamiseksi. Willamon oli tarkoitus samaan aikaan hyökätä Kuolajärveltä rajan yli, ja katkaista Soukelon ja Kanasen välinen tie. Seuraavaksi joukot etenisivät Knasöön, jossa katkaistaisiin punaisten rautatieyhteys ja yhdistettäisiin voimat etelämpänä taistelevien eversti Carl Wilhelm Malmin johtamien Oulun suojeluskuntapiirin joukkojen kanssa. Valkoisten laatiessa sunnitelmiaan rakensivat punaiset omia puolustusasemiaan. Ruva ja Soukelo olivat jo luontaisesti hyviä paikkoja puolustaa, mutta Tolvantojärvelle jouduttiin rakentamaan miehistösuojien lisäksi konekivääripesäkkeitä ja tähystyspaikkoja.


title: Koillisrintama

text: 1. huhtikuuta Vihurin johtama punaisten 80 miehen osasto eteni aivan rajan pinnassa sijainneelle Paanajärvelle, jossa oli valkoisten vartiopaikka. Syntyneen laukaustenvaihdon aikana molempien osapuolten miehiä pakeni Nivalan yhteenoton tavoin, mutta tällä kertaa kumpikaan ei menettänyt yhtään kaatunutta. Punaiset ottivat yhden vangin, jolta he saivat tärkeitä tietoja valkoisten retkikunnasta. Niiden perusteella he päättivät jäädä paikoilleen odottamaan valkoisten seuraavaa hyökkäystä.


title: Koillisrintama

text: 3. huhtikuuta Willamon joukot etenivät Vuorijärveltä Tuntsan kautta Kivisalmelle, jossa ne olivat käytännössä punaisten ympäröiminä. Tolvantojärvellä punaiset pysäyttivät valkoisten tiedustelupartion etenemisen ja torjuivat lyhyen taistelun jälkeen myös valkoisten 300 miehen voimin Soukeloa vastaan tekemän hyökkäyksen. Kaksi päivää myöhemmin Tuorilan johtama 200 miehen lisäjoukko lähti Kanasesta kohti Soukeloa. Aamuyöllä 6. huhtikuuta se havaitsi Kivisalmella väijyksissä olleen valkoisten osaston, mutta onnistui saamaan sen paljastamaan itsensä. Pimeässä käydyn tulitaistelun päätyttyä valkoiset perääntyivät Tuntsalle ja punaiset pääsivät jatkamaan matkaansa. Jääkäriluutnantti Pietari Autin johtaman osaston miehet eivät taistelun jälkeen enää olleet halukkaita palaamaan rintamalle.


title: Koillisrintama

text: Koillisrintaman verisin taistelu käytiin 7. huhtikuuta, kun valkoiset hyökkäsivät jääkäriluutnantti Lauri Starkin johdolla Tolvantojärvelle. Kuivitsalammella käyty taistelu kesti kahdeksan tuntia, jonka aikana valkoiset menettivät 32 miestä, mutta hyvissä puolustusasemissa olleet punaiset vain kaksi. Valkoisten perääntyessä Ahavan joukoilla oli tie vapaana Kurtissa sijainneeseen valkoisten tukikohtaan saakka, mutta saamansa käskyn mukaisesti he eivät ylittäneet rajaa. Walleniuksen joukot puolestaan hyökkäsivät 8. huhtikuuta Pekkalan ja Vihurin joukkojen kimppuun kolmelta eri suunnalta. Viisi tuntia kestäneen taistelun jälkeen valkoiset joutuivat perääntymään menetettyään sitä ennen seitsemän kaatunutta ja 18 haavoittunutta. Punaiset eivät hyvien puolustusasemiensa ansiosta menettäneet yhtään kaatunutta.


title: Koillisrintama

text: Viimeinen yhteenotto käytiin 18. huhtikuuta Kilislammella. Valkoiset olivat tällä suunnalla pysytelleet koko ajan puolustusasemissa odottaen punaisten hyökkäystä Kurttiin. Koillisrintaman heikkoa menestystään paikatakseen valkoisten johto päätti tehdä vielä yhden hyökkäyksen kohti punaisten asemia. Joukot lähtivät Kurtista kello 3.30 aamulla, mutta punaiset osasivat odottaa hyökkäystä, ja taistelu päättyi valkoisten perääntymiseen kello 7. Heidän tappionsa olivat seitsemän kaatunutta ja 23 haavoittunutta. Lisäksi osa valkoisten joukoista lähti pakoon.


title: Koillisrintama

text: Koillisrintaman taistelut päättyivät kun Iso-Britannia esitti Suomelle uhkavaatimuksen itsenäisyyden tunnustamisen perumisesta mikäli sotatomia Vienan suunnalla ei lopetettaisi. Pelkona oli, että valkoiset saavat kulkuyhteyden Jäämerelle, jota taas heidän liittolaisensa Saksa pystyisi käyttämään Muurmannin alueen brittijoukkoja vastaan. Saksan intresseissä ei kuitenkaan ollut Suomen itärajalla syntyvä sotatilanne Venäjää vastaan. Saksa oli juuri solminut venäläisten kanssa rauhansopimuksen, mikä mahdollisti joukkojen keskittämisen elintärkeälle länsirintamalle. Tämän vuoksi myöskään Saksa ei halunnut liittolaisensa jatkavan sotatoimia Itä-Karjalassa. Ulkovaltojen painostuksen johdosta Mannerheim antoi 23. huhtikuuta määräyksen Itä-Karjalaan tehtävien hyökkäysten lopettamisesta. Punaisillakaan ei tuolloin ollut enää syytä taistella pohjoisessa, koska Etelä-Suomen rintama oli murtunut ja joukot perääntyivät kohti itää.


title: Koillisrintama

text: Taistelujen tauottua huhtikuun lopussa venäläiset painostivat punaisia edelleen vetäytymään rajan tuntumasta. Kun satojen miesten huoltaminen erämaassa oli kelirikon vuoksi käynyt lähes mahdottomaksi vetäytyivät molemmat punaisten osastot vapuksi Kanaseen. Sen rinnalle perustettiin pian toinen leiri Koutajärven pohjoisrannalle Santamäkeen.


title: Koillisrintama

text: Maaliskuun 1918 alussa solmitun Brest-Litovskin rauhansopimuksen jälkeen britit alkoivat pelkäämään, että Saksa yrittäisi edetä Suomen kautta Muurmannin radalle. Liittoutuneiden sodanjohdolla ei ollut resursseja puolustaa aluetta kuin laivastolla, jonka vuoksi brittijoukkojen komentaja amiraali Thomas Webster Kemp päätti organisoida radan puolustuksen suomalaisista punakaartilaisista kootulla osastolla. Hänen edustajansa oli neuvotellut asiasta jo maaliskuussa Kantalahdessa, mutta lopulta se toteutui vasta kesäkuun alussa Iivo Ahavan käytyä neuvottelemassa Pietarissa bolševikkien kanssa. Punakaartilaisista koottu Muurmannin legioona perustettiin punakaartilaisten keskuudessa järjestetyn äänestyksen jälkeen 10. kesäkuuta. Noin 1 300 miehen vahvunen osasto oli osa liittoutuneiden joukkoja kunnes se hajotettiin talvella 1919. Muurmannin legioonan miehet kotiutettiin seuraavana syksynä takaisin Suomeen liittoutuneiden suojeluksessa.


title: Ingrid Wu

text: Ingrid Chunyuan Wu (s. 1970; Changzhou, Kiina) on alkujaan kiinalainen, vuonna 1996 Yhdysvaltoihin muuttanut ja sittemmin uuden kotimaansa kansalaisuuden saanut matkapuhelimien komponentteja valmistavan yrityksen perustaja, yritysjohtaja ja miljardööri.


title: Ingrid Wu

text: Hän perusti vuonna 1993 yhdessä puolisonsa Pan Zhengminin kanssa Shenzhen Yuanyu -yhtiön ja toimi vuoteen 2005 saakka yrityksen operatiivisena johtajana. Yhtiön seuraaja oli vuodesta 2005 Hongkongin pörssissä noterattu matkapuhelimien osavalmistaja AAC Technologies Holdings. Yhdysvaltalainen talousviestintäyhtiö Bloomberg tulkitsi huhtikuussa 2018 Wun omistavan noin 26 prosenttia yhtymästä, josta 21 prosenttia hän omistaa suoraan tai hongkongilaisen holdingyhtiön välityksellä, minkä lisäksi hänen varallisuuteensa laskettiin puolet perheen lasten 9 prosentin omistusosuudesta. Näin Wun varallisuudeksi saatiin 6,25 miljardia dollaria.


title: Ingrid Wu

text: Muun muassa pienoiskaiuttimia, -vastaanottimia ja MEMS-mikrofoneja Applen ja Samsungin mobiililaitteisiin valmistavan, Kiinan Shenzhenistä käsin toimivan AAC:n liikevaihto oli 2,3 miljardia dollaria vuonna 2016 ja yhtymä työllisti yli 52 000 ihmistä.


title: Ingrid Wu

text: Wun puoliso Zhengmin toimi vuonna 2018 AAC Technologies Holdings -yhtiön toimitusjohtajana. Yhdysvaltalainen talousjulkaisu Forbes mainitsee Wun miljardöörilistallaan ainoastaan hänen aviopuolisonsa kautta (muodossa "Pan Zhengmin ja perhe", varallisuus 9,7 miljardia dollaria) erittelemättä lainkaan Wu:n omistusosuutta yhteisesti perustetusta AAC Technologies Holdings -yhtiöstä.


title: Ingrid Wu

text: Wu on ollut osaperustaja myös kolmessa muussa yhtiössä. Hän on on taustaltaan sairaanhoitaja (Changzhou Party School ja Changzhou School of Public Health, 1989). Lisäksi eräs lähde toteaa hänen opiskelleen myös Hong Kong Baptist Universityssä ja Britanniassa (London School of Economics and Political Science eli LSE, josta B.Sc/B.A. tutkinto).


title: Yang Huiyan

text: Yang Huiyan (s. syyskuu 1981) on kiinalainen yritysjohtaja, perijätär ja miljardööri. Hän peri 23-vuotiaana (vanhemman veljensä kuoltua) vuonna 2005 isältään Yeung Kwok Keungilta (Yang Guoqiang) suuren osan tämän yhdessä liikekumppaninsa kanssa vuonna 1992 perustamasta kiinalaisesta kiinteistösijoitusyhtiö Country Garden Holdingsista. Vuonna 2006 Yang lunasti muiden perustajaomistajien osakkeet. Vuonna 2007 yhtiö listattiin pörssiin. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 21,9 miljardia dollaria. Tällöin yhtiöstä 57 prosenttia oli Yangin omistuksessa. Hän sijoittui varallisuudellaan Forbesin miljardöölistan sijalle 43 ja oli Aasian rikkaimpana naisena naismiljardöörien sijalla 5 maailmanlaajuisesti.


title: Yang Huiyan

text: Hänen nuorempi sisarensa Ziyang istuu myös Country Gardenin hallituksessa. Yang on lisäksi puheenjohtajana vuonna 2007 New Yorkin pörssiin listatussa kiinalaisessa Bright Scholar Education Holdings -yhtiössä.


title: Yang Huiyan

text: Hän on naimisissa. Hän suoritti alemman korkeakoulututkinnon (B.A.) Ohion osavaltionyliopistossa.


title: Antonio Bernocchi

text: Antonio Bernocchi (17. tammikuuta 1859 – 8. joulukuuta 1930) oli italialainen liikemies ja muotisuunnittelija, joka perusti Bernocchi-muotitalon vuonna 1818.


title: Uhudin taistelu

text: Uhudin taistelu oli vuonna 625 käyty taistelu Muhammadin johtamien Medinan muslimien ja Mekan kaupungin välillä. Taistelua aikaisemmin oli käyty muslimien voittoon päättynyt Badrin taistelu, mutta Uhudissa muslimit kärsivät tappion. Tappio ei kuitenkaan lopulta estänyt islamin leviämistä, sillä sen voittaneet mekkalaiset eivät osanneet hyödyntää voittoaan.